
I. 


Introducere 





Când vorbim de vitalitatea poporului românesc, a- 
ceasta nu priveşte numai problema poporului nostru, 
ci priveşte, în momentul de față, toate naţiile. 
Părerea mea e că lumea se înşeală, în ce privește a- 
ceastă vitalitate. 

Se crede că vitalitatea e o îngrămădire de forţe. O: 
dată ce ai format o oştire, sau ai realisat ceva în do- 
meniul economic, căci cultura e lăsată la o parte, o- 
dată ce națiunea ta posedă astfel de însuşiri, se 
produce ceia ce am numi: o declanșare de vitalitate; 
motorul ce porneşte ca un tanc care trece peste orice, 
— dar în Spania s'a arătat că tancul însuși nu, 
poate trece peste orice. Naţiile celelalte se găsesc ast- 
fel în fața acestor tancuri, care n'au nimic a face cu 
inteligența. Aceasta ar fi adevărata vitalitate. Dar is- 
toria poate lămuri dacă este așa. 

În istorie au existat popoare care au jucat un mare 
rol năvălitor și cuceritor, dar din aceste monarhii orien- 
tale şi hanate turanice întemeietorii lor s'au ales cu 
prea puțin. Astfel Mongolii, cari, în sensul vitalităţii 
de azi, au fost de o extraordinară „vitalitate“, Ce s'a 
ales după manifestările vitalității mongole, chiar după 
dovezile adevărate de creațiune pe care le-a dat? 

Poporul mongol în antichitate n'a putut să se afirme 
cu nimic, El a avut un rol important doar în istoria 
Chinei, peste un popor imens, cult, dar cu o religie 
numai formală. Mongolii, foarte numeroşi, foarte voinici, 
apar de odată cu un deosebit talent de organisaţie. In 
vecinătatea anului 1200, supt conducerea lui Ginghiz- 
Han şi a urmaşilor lui, ei au săvârşit o mulțime de 


6 


cuceriri, ajungând și pănă în Carpaţi, fără să poată 
fi împiedecaţi. Acela care se pleca în faţa Hanului, era 
întărit de învingător, — lucru asemenea „protectoratului“ 
de azi din Slovacia saucu îngăduirea unui Hacha la 
Praga. 

Și noi am fost aşa supt stăpânirea Mongolilor. 
Supușşii plătiau dijmă din produsele lor. Eisuferiau astfel 
pe acest stăpânitor mongol fără să-l vadă, căci el și ai 
lui trăiau în corturile lor. De acolo plecau cei ce 
adunau dijma, care însemna răscumpărarea vieţii celui 
supus. 

Mongolii Aa şi la Marea Adriatică, fata să 
urmărească aceia ce numim: un ideal. Nu cunosc un 
alt Imperiu în istorie, care să se fi manifestat așa de 
iute cu atâta „vitalitate“ ca poporul mongol- ` 

Creştinătatea, speriată de pericolul barbar, s'a întrunit 
în Conciliul de la Lyon, supt conducerea Papei. 

„Pe acest vast teritoriu stăpânit de Han, Mongolii au 
creat o mare unitate de comerț, de care sau folosit 
popoarele. învinse. Sistemul lor de administraţie era 
foarte sigur, străzile comerciale, am zice astăzi: auto- 
străzile, însemnau pentru ei fireşte drumurile militare, pe 
care alerga furtunos oastea lor, represintând cea 
mai iute cavalerie. 

Și, în ce priveşte pe negustori, pașaportul a fost 
inventat tot de Mongoli. Cine avea iscălitura Hanu- 
lui, putea circula liber în tot acest vast imperiu. 
Și hârtia-monedă a fost născocită de Mongoli, ca şi 
„bulevardele“. i 

Au trecut câteva decenii, ș ofensiva mongolă a 
încetat. Rasa a degenerat: au rămas, ca după o re- 
tragere. de apă, o mulţime de stătulețe mongole, 
acelea de la Aștrahan și Cazan, din Crimeia, încunju- 
rate de creştini cari adesea au fost prădaţi de aceștia, de 
unde proverbul românesc: „că doar n'au dat Tatarii“, 
dar destinate a fi absorbite, de ei. 

Statul mongol din Asia a degenerat și el, căci peste - 
dânsul s'au aşezat alte popoare, pe când, în punctul de 
plecare chiar, Tatarii, vechii năvălitori, s'au prefăcut 


într'o colecţie de hoarde. 


Care e causa pentru care Mongolii, cari nu s'au 


y 

manifestat până la Ginghiz-Han, nu sau manifestat 


nici după el? 

Motivul e că n avem a face cu o vitalitate națională, 
Vitalitatea adevărată nu e atunci când un om cu în- 
suşiri mari, un Ginghiz de atunci sau un șef similar de 
acum, © provoacă, ci când ea izbutește singură, din 
massa poporului. 

Anumite popoare urmăresc însă o politică imperialistă, 
fără a fi imperialiste. Astăzi poporul german, ca și cel 


italia, de şi urmăresc o asemenea politică, nu sânt 


imperialiste, Acest lucru se poate spune despre vechiul 
popor roman, îndată ce se cunose motivele acțiunii lui 
războinice. Și nu o personalitate de însuşiri puţin obiş- 


“nuite, ca inteligenţă sau voință, cum sânt ale d-lor Mus- 


solini şi Hitler, cari apar într'un moment, poate crea 


o vitalitate naţională. Ea, trebuie să vie de jos, pentru 


a ajunge la acela care să organiseze și să conducă. Atunci 
este vitalitatea într'un popor, când şi fără conducător 
şi organisație, e în stare să realiseze ceva. 

Căci un om șenial poate fi ucigător pentru o na- 
țiune, când îi ceri ce nu poate să dea. Ce a făcut 
Venizelos cu națiunea greacă ? Adese ori nu e energie, 
ci galvanisare. - 

Vitalitatea, ca si existe, trebuie să îndeplinească două 
condiţii: 1) Să tie o vitalitate permanentă, în orice 
împrejurări, și să facă lucruri care să fie la un nivel 
excepțional “Astfel în antichitate națiunea italiană şi 
greacă, cărora multă nedreptăți li s'au făcut în urmașii 
lor. Căci un trecut glorios și foarte mare e strivitor pentru 
starea de mai târziu, Orice ar fi făcut Romanii şi Grecii 
după aceia trebuia să fie aspru” judecat. 

Mărimea Romei de odinioară e datorită mai multor 
cause. Vechea Romă a fost un sat de bouari. Romanii 


au avut marele noroc a doi vecini: unul paşnic şi altul 


nepașnic, cel mai bun învăţător al unei naţii. Geogratul 
Ratzel a spus că Germanii trebuie să mulțămească 
poporului frances și celui rus, cari i-au fost dușmani. Ro- 
manii au avut ca învățători pe Etrusci, apoi pe Grecii 
din Italia-de-Sud, iar după aceia coborirea Galilor din 
Nord ia silit să-și întemeieze un Stat solid, 

Imperiul Romei a venit apoi și din faptul că toate 

popoarele cucerite de Alexandru-cel-Mare s'au adresat 
în urmă Romei, ca să li facă pace. Şi atunci Roma a 
presiutat pretutindeni dovada unei energii de origine 
populară, foarte puternică, ilustrată prin întreprinderi 
practice: șosele, puduri, apeducte, ale căror urme se pot 
vedea şi azi. 

Mai târziu poporul din Italia a fost invadat de stră- 
ini şi din aceste împrejurări a resultat scăderea vitali- 
tății, căci mai multe generaţii de supuşi rod puterea 
unei națiuni. Astfel, pe la 1600-1800 lumea privia pe 
Italieni ca pe o nație conruptă, laşă, dar supt aceste 
aparențe vitalitatea națională exista. Cetatea cuprindea 
sau ascundea germenii viitorului. Căci încă de pe la 1200, 
prin cetățile acestea italiene, Liga Lombardă se manifes- 
tase ca putând face fără un şef alei opera eternă a rasei, 
şi, mai ales, aceste cetăți au,avuţ spontaneu o artă ad- 
mirabilă, pe care modernismul n'o va desființa. 

Căci ce este arta italiană? Ea este manifestarea vi- 
talității acestui popor. Fiindcă vitalitatea trece dintr'un 
domeniu în altul. Vitalitatea care întemeiase imperiul 
lumii a produs noul imperiu al artei, mult mai preţios, 
Istoria poporului italian poate încăpea mult timp în 
această splendidă istorie de artă italiană, Revelaţii şti- 
ințifice se adaugă, de la Galileu până la Malpighi. Dar 
vitalitatea s'a. manifestat energic şi în comerț, aceşti 
cetățeni plini de inițiativă fiind stăpânii. Şi acest comerț 
a dus în pânzele corăbiilor sale cultură pentru multe 
neamuri. Cea mai veche mărturie de limbă abisiniană 
e datorită unui Florentin. În Apus, înainte deun Amerigo 


Vespucci, Florentin, adevăratul descoperitor al Americei, 


Cristofor Columb, era Genoves. 

Iată cum vitalitatea, când nu se poate manifesta în 
domeniul politic, trece în artă, în comerț, în descoperiri 
geografice şi alte ramuri de viață. Şi de aceia, în ce 
priveşte pe Italieni, la începutul secolului al IX-lea 
a fost destul să apară un Cavour. un Garibaldi, pentru 
ca vitalitatea poporului italian să izbucnească politic, 
supt steagurile Casei de Savoia sau supt acela a unei 
revoluții populare. 

Alături, acolo unde Grecia de odinioară fusese mi- 
nunea lumii, dând basele culturii noastre de azi, 

cu genurile literare cu tot, după acea logică de 
care spiritul omenirii nu se va putea despărți, cu 
noțiunile fundamentale în morală, cu doctrinele filoso- 
fice, însuşi creştinismul trebuind să treacă prin filcsofia 
elenă, după epoca: strălucită a Eladei, prin Alexan- 
dru-cel-Mare această civilisație s'a mutat în Răsărit, 
pentru o perioadă elenistică, de mai măreţe pro- 
porții. Căzând supt stăpânirea Romanilor, pe cari i-a 
bizantinisat, apoi a Turcilor, pe cari i-a transformat ca 
viață de Stat, Grecii au fost în fine desconsideraţi „până la 
1821, când s'au răsculat, având drept scop mai întâiu 
învierea Imperiului bizantin, şi Europa li-a dat aju- 
tor mai mult de hatârul înaintaşilor. 

Fallmerayer afirma că Grecii de azi nici nusânt co- 
boritorii vechilor Eleni, ci Slavi și Albanesi grecisaţi, dar 
s'a văzut răpede că vitalitatea rasei nu dispăruse. Ea se 
mutase numai pe alte tărâmuri. 

Apusul italian şi chiar frances, iar, în Răsărit, țările 
noastre au adăpostit învățați și dascăli greci. De la Chry- 
soloras şi Argyropulos la Sevastos Kymenitul din Tra- 
pezunt, la Fotiade şi Neofit Dukas, Grecia supusă a 
cucerit în anume domenii națiuni libere. Negustorii tu- 
tuturor mărilor Orientului, colonisatorii Triestului şi ai 
Galaţilor, navigatorii pe Dunăre, erau la început Greci. 

Azi, Grecii au în America-de-Nord coloniile orientale 
cele mai bine organisate, cu bisericile cele mai frumoase 
şi ziarele cele mai bine editate. Până și în Abi- 
sinia se află. negustori greci. Chiar și după 1800 
Pesta, Parisul, Londra, Philadelphia, pe lângă ce erau 
în Veneţia Grecii, au adăpostit pe negustorii lor. 

Deci, încă odată, vitalitatea unui popor, cea adevă- 
rată, nu cea care pretinde să-i ia locul, cere două lu- 
cturi : să fie populară şi profundă, să fie permanentă, 
în orice împrejurări şi'n toate domeniile, putându-se 
lipsi de forma însăşi a Statului. 

Din marea tăcere a evului mediu românesc vom ve- 
dea cum, împlinind aceste condiții, se ridică permanenta 
populară a unei vitalități indestructibile. 


I. 


Sintesa primă a creării neamului romänesc 





„Noiu încerca întăiu să arăt, în problema vitalităţii 
aplicată poporului nostru, cea d'intăiu ocasie în care 
s'a manifestat această vitalitate. ` e 
Pentru perioada primă, care cuprinde aproape o mie de 
ani ca informaţie, n'avem nimic ce ar putea să ne lămu- 
rească asupra neamului care a trăit pe ambele maluri ale 
Dunării ; aceasta ar însemna oare că noi n'am fost aici? 
Populaţia aceasta însă a trebuit să fie undeva. Că 
se. găsia la Nordul sau la Sudul Dunării, faptul inte- 
resa mai puțin izvoarele bizantine, care ar fi putut-o 
“nota. Acei cari au interes ca noi să nu îi fost pe ma- 
lul stâng la venirea lor, ni neagă existența aici, în vre- . 
me ce vecini de la Sud, pentru acelaşi motiv, ne exclud 
şi de acolo Noi nu am fi existat deci pentru acești 
oameni nici de o parte, nici de alta a Dunării. Neexistența 
noastră aici chiar formează teoria lui Roesler și Hún- 
falvy. După dânșii, Românii din Ardeal, — căci de ei 
se interesează mai mult, — sânt: resultatul transportu- 
rilor de oameni, în pachete mai mari sau mai mici, din 
Sadul Dunării, în secolele al XII-lea și al XIII lea. Nu- 
mai în vremea aceasta foarte târzie ar fi venit ei, şi, 
cum s'au înmulțit extraordinar de. răpede, aceasta 
explică presența lor îatr'an număr așa de considerabil 
față de celelalte naţii din Ardeal. 
Întrebăm însă pe cei ce ne aduc în acele pachete- 
de populație și acuma în urmă, — ca d. Domanovszky,— 
cum e cu putință această fantastică înmulțire a rasei 
noastre. De şi însă acolo, în Ardeal și în Banat, Româ- 
nii sânt foarte mulţi, se pretinde din aceiași tabără că 
la o anume dată un izvor documentar nu arată decât un 

număr foarte mic de oameni. Ca şi cum grupul care in- 
teresează în acea clipă ar fi echivalent cu un neam în- 
treg ! Dacă se găsește deci azi în Dobrogea-de-Sud un grup 
de Macedoneni cari fac preocuparea noastră actuală, 
aceasta ar însemna că nu s'ar fi putut aduce din Ma- 
cedonia și alții şi că în acea parte a Dobrogii nu mai 
există şi altă populaţie. 

Dar, pentru a pretinde că în Ardeal, care ar fi fost 
populat mai întăiu de anume elemente străine, unele 
prețioase, la care ținem foarte mult și pe care le-am 
păstra peste orice, au venit mai târziu Românii, în a- 
cele grupe din secolele al XII-lea şi al XIII-lea, şi a 
admite totuşi că dintr'un grup așa de restrâns s'a a- 
juns la o așa de mare mulțime, se recurge şi la o altă 
explicație, şi anume la aceia că, dincoace, erau Fana- 
rioţii, cariar fi făcut condiţiile de viață imposibile, și 
de aceia populaţia, desperată, şi-ar fi căutat refugiul în” 
Ardeal, sporindu-se astfel numărul, până atunci mic, al 
“Românilor de acolo. Dar nu se constată un singur loc 
de aşezare a unei astfel de populații fugite de urgia 
fanariotă. Avem numai în Banat, unul din cele două feluri 
de populație, adecă din cele două denumiri care indică 
elemente deosebite ca origine: lângă Frătuţii băştinaşi 
pe Bufani, cari nu vorbesc exact în același fel, ci cu 
deosebiri uşor de prins. Bufani e o poreclă în legătură 
“eu buhua, bufna, bufnița din pădure, precum numirea 
de Hurezi vine de la huhurezi. Noii veniți au avut 
locurile de prin pădurile cu buhne, cum fusese odinioară 
loc de huhurezi acela pe care s'a așezat frumoasa mă- 
năstire olteană. Unii din acești Români mai noi sânt 
veniţi din Mehedinţi şi Gorj, chiar şi din altă Oltenie, 
dar nu pentru o rea administraţie care ar fi fost pe aici, 
ci pentru că în momentul acela se întemeia Banatul 
austriacca o țară împărătească, locuită de elemente culese 
de aiurea, cărora li se oferiau anumite avantagii. Și era, 
natural ca elemente de dincoace să treacă acolo unde 
li se făcea loc. Dar populaţia legată de anumite părți 
încă din vremi străvechi, cu un rol definitiv. creator, 
se întoarce peste orice nenorociri acolo unde îi este 
originea. Frătuţii, de atâtea ori retrași înaintea Turci- 
lor de administrația austriacă, sau întors din adă- 
posturile lor, chiar și tocmai de la Crișul Alb. 

Să ne gândim numai la laponia zguduită continuu 
de cutremurele ce pornesc din fundul pământului 
şi unde oamenii, după ce a trecut primejdia, de şi ştiu 
că o alta poate veni, se întorc tot acasă, ori la Messina şi 
la Neapole, unde vulcanii sânt oricând gata să-și arunce 
lava, şi totuși lumea cântă şi danțează fără să-i pese 
de muntele ce-şi fumează pipa în bătaia vântului: ea 
stă, peste orice primejdie, legată de pământul cu care 
în decursul vremurilor şi-a făcut o legătură intimă, A- 
junge ca să înțelegem cum am putut sta locului peste 
toate nenorocirile pe care soarta ni le-a adus: pe când 
oamenii aduşi de vânt se spulberă, cei cari Sau înfipt 
prin muncă și jertfă într un pământ, ac: ia sânt de neclintit. 

Dacă se admite un transport de elemente, acesta 
se poate face numai în locuri de acelaşi caracter, care 
samănă, supt anume raporturi esenţiale, cu patria 
dintăiu!. Macedonenii pe cari-i avem în aşa-numitul 
Cadrilater, au venit pentru că i-am chemat. Ei au 
fost, nu agricultori, ci păstori, iar alții giuvaergii, ne- 
gustori, hangii, cari pot umbla oriunde, l-am chemat 
aici, şi ei sânt oaspeţii noștri de cinste acolo, iar nu, 
ca Românii din Ardeal supuşi tuturor durerilor si 
umilinților, 

Nu se poate tăgădui că mulți dintre Români au fost, 
la origine, ciobani transhumanți. Transhumanța înseam- 
maă ciobanul cu locuință de vară și de jarnă. Pășunea 
nu se găseşte în tot cursul anului în același loc. Păs- 
„torul, în stilul mare, e silit să meargă unde-l duce 
oaia, care trece acolo unde e hrana. Păstorul trebuie să 
plece din regiunile agricole aiurea când începe lucrul 
câmpului, şi el se duce la munte, unde e iarba fragedă. 
Nu avem decât să observăm cum, pe anumite drumuri, 
în luna lui April, la București ori la Ploeşti, se desfă- 
șură un alaiu cu origini preistorice, condus de perso- 
nagiul ilustru, dar fără diplomă „Excelenţa Sa Măgarul“. 
Ciobanul, cu turmele sale, nu face decât să indice calea 
milenară a migroțiunilor de primăvară. În Septembre, 
când se strică vremea, vine întorsul spre „baltă“, şi cio- 
banul a avut grija să însemne din timpuri foarte în- 


1 Nu se produsese monstiuositatea strămutării Balţilur, 

depărtate drumul cu acele cruci înalte care se văd 
din depărtare şi cu neapăratele fântâni. Ciobanul este 
astfel în ce priveşte simțul de orientare absolven- 
tul celei mai înalte Universităţi din lume, Natura. 
În Iran, unde nu se puteau avea fântâni, sânt cister- 
nele, pe linie perfect trasă, în legătură cu această 
viață. Ciobanul, ca şi rândunelele, îşi are în cap 
harta, sigură. Călătorind periodic de la un cap de țară 
la altul, el poartă de la o margene la alta arta 
populară şi cântecul bătrânesc, şi aşa se explică 
faptul că în Basarabia întâlnim cântece din Ardeal, 
şi până în Caucas de sigur că se pot auzi cântece 
de aceiași proveniență, datozite acestor dețăraţi, cari au 
ajuns, urmându-și turmele, până acolo. 


Am spus că vitalitatea națională presupune o per- 
manență dar am adaus că ea este adaptabilă. 

Românii din Macedonia au avut și ei, în chip co- 
vârşitor, o admirabilă viață pastorală. Vine însă un mo- 
ment când civilisația taie drumul ciobanului. În Ar- 
deal, între Saşi şi alți Români a fost totdeauna 
un conflict: cu toată pedagogia cânilor, oaia nu poate 
fi adusă a nu se înfrupta din iarba mătăsoasă, şi chiar 
Excelența Sa Măgarul face aceasta: sau ciobanul își 
aprinde focul, care poate încinge pădurea. Vine deci acel 
moment când ciobanul nu-şi mai poate continua drumul 
şi obiceiul, şi, atunci, fără îndoială că-i rămâne şi alt- 
ceva de făcut. 

Noi am fost însă din cele mai vechi timpuri şi agricul- 
tori. Ajunge pentru aceasta să ni amintim nomenclatura 
cerealelor, care este latină, ca şi aceia peutru ac- 
țiunile principale ale culturii: arăm, sămănăm, pentru 
a culege grâul, ovăsul, — nu ovăzul (vezi: Ovesea),— 
săcara, meiul, orzul. Fiind deci, pe de altă parte, şi a- 
gricultori, cu- aşezări statornice, partea consacrată 
păstoriei nu e străină de agricultură. Când pleacă turmele 
la munte, ogoarele, câte vor fi, nu rămân pustii, ci sânt lu- 
crate de cei ce rămân, așteptând întoarcerea celorlalți. 
O însuşire a vitalității românești e aceia de a ne ținea 
la locul nostru din generaţie în generație, atât în a- 
gricultură cât și în păstorie, dar altă permanentă ma- 
pifestare a vitalităţii e aceia care poate trece totuşi la 

alt rost şi pe alt loc, cu alte ocupaţii. Sânt popoare 
care, mutate de pe locul lor, își pierd rostul şi viața, 

neavând posibilități de ada ptare, Între ele oameni capabili 
de multă muncă și creatori ai unei religii, ai unei arte de 
un caracter cu totul particular. Iată poporul minunat, 
care cunoaşte tot rostul artistic al liniei, ca şi noi, 

Pieile Roşii din America de Nord, cari, puşi în alte con- 
diții de viață, nu au durat, Ei au păstrat danțurile 
lor, arta lor lineară, normele coloraturii, și totuși abia 
mai viețuiesc ei strânşi în parcuri. Au venit Europenii 
cu calul, cu preotul iesuit și cu pușca. Calul nu li-a 
făcut niciun rău, ci ei l-au adoptat, dar preotul 
iesuit i-a ajutat une ori a trece într'o lume mai bună, 
iar pușca ia distrus în cea mai mare parte. Dar, 
„ mai ales, Indienii nu s'au putut adapta la noul fel de 
viață. Rasa aceasta de oameni mândri, voinici—, aşa 
cum se vede undeva, în monumentul ridicat învinşilor, 

chipul de Indian falnic cu penele pe cap în chip de coif, 
prins în același elan de mişcare ca şi animalul pa care-l 
călărește—, creatoare a unei ceramici şi unor ţesături ad- 
mirabile, a ajuns acolo, încât femeile lor, cu ochii în jos, 
oferă de vânzare lucrurile făcute cu atâta îndemânare 
și simț pentru artă străinului, pe un preţ de nimica, iar, 
dacă mergi la marile canioane, de-asupra râului roșu în 
Colorado, îi poți vedea lângă colibile lor de pământ, 
lucrând în semi-întunerec la acele obiecte de cu- 
riositate exotică, ori exhibându-se în „danțul vulturului“ 

pentru a li se arunca gologanii ca pânea la urși, Rasa 
care odinioară era stăpână dela Atlantic la Pacific 
azi nu mai represintă aproape nimic. 

Dacă venim, acum, din această lungă excursie, la Ma- 
cedonenii noştri, ei arată însă prin transformarea lor ce 
poate face în astfel de condiţii rasa noastră întreagă. 
Macedonenii au devenit buni plugari şi chiar pescari, 
cum nimeni din rasa lor nu fusese vre-odată.. 

Să ne gândim apoi, în materie de adaptabilitate, la 
marea transformare tehnică a ostașului nostru în Ma- 
rele Războiu, pe lângă resistența personală a fiecăruia, cu 
trupul şi sufletul, în ciuda înfrângerilor de la început, 
care a dat admirabila purtare din vremea aceasta a războ- 
iului, E un exemplu strălucit de vitalitatea pe care 9 


iezii 15 


ate rasa noastră sănătoasă. Dar mai este și un alt exem- 
plu. Venirea la oraş a ţăranului nu înseamnă venirea 
lui la cinematograf, ci dovedeşte că el poate face şi ne- 
gustorie, El vine să vadă, să prindă, căci pe el îl in- 


teresează,, orice. 


„Am ţinut să aduc înainte aceste casuri de admirabilă 
resistență și adaptabilitate. e 

Pe când Macedoneanul nostru, strămutat ca agricul- 
‘tor Şi pescar, poate să tie şi un perfect negustor, aşa cum 
a dovedit-o şi în trecut, când ei au dat pe cei mai mari ne- 
gustori din Ardeal, Crișana, Banat şi chiar din depărtate 
oraşe în Apus, experiența schimbului de populaţie între 
Grecia şi Turcia după convenţia lui Venizelos, Grecii 
trebuind să ia drumul Europei, în timp ce Turcii de 
aici au plecat în Asia, n'a reuşit deplin. Pe unii din 
Grecii aceştia i-a aşezat oficialitatea lângă Atena, unde 
ei.au dus la început o viață extrem de grea. Oamenii 
desrădăcinaţi nu se puteau apuca de lucru, nu-și găsiau 
un rost. Dacă nu erau Americanii să li facă locuințe, 
probabil că şi azi erau în căutarea_lor. Căci una este 
inteligența sclipitoare individuală a Grecului și alta în- 
țelegerea multiplă .a împrejurărilor care ajută pe unii 
să se simtă oriunde întrun rost al lor. Acești Greci 
“strămutați în Grecia, meșteri de covoare, sau apucat, 
acum în urmă, şi de cultura tabacului, dar, în general, 
ei fac impresia și acum ca abia de ieri ar fi coborit 
din corăbii. 

Ca resultat al unei munci de atâtea secole, acolo 
unde nu era decât stepă sau pădure, am făcut dinea o 
câmpie roditoare, care hrănește o lume” întreagă. O do- 
vadă de minunată putere de viaţă şi stăraință, ca aceia 
pe care o dau Francesii din Canada, cari-şi câştigă pas 
cu pas bucata de pământ în fiecare ` primăvară, prin 
acea muncă aşa de frumos descrisă în romanul „Maria 
Chapdelaine“ al lui Hémon. În Moldova, în Basarabia 
erau odinioară ținuturi întregi acoperite cu păduri care 
“azi sânt prefăcute în ogoare rodnice. La fel am intins 
brazda roditoare şi în Vlăsia' de odinioară şi în Delior- 
manul, în „pădurea cea nebună“ din Teleorman. 

Păstrarea sintesei înfăptuite 





În conferința de rândul trecut încercasem să arăt 
una din caracteristicile populației românești în ce pri- 
veşte vitalitatea: putinţa adaptabilității. Alesesem pe 
Macedoneni, cari au fost aduși să-și schimbe felul de 
viață păstorească. 

Astăzi să ne ocupăm de perioada cea mai întunecată 

a poporului nostru. 

Voiu arăta cum ni-am dovedit puterea de viață, în a- 
ceastă perioadă sumbră, dar capabilă de a fi reconstituită 
logic. Chiar când nu sânt documente,se poate reface o viaţă, 
întocmai cum dintr'un os sepoate reconstitui animalul 
întreg, cum dintr'o frântură de vas cine are specialitatea 
ceramicei este în stare să reconstituie vasul întreg, aşa 
cum. d-na Lambrino a arătat-o de curând într'un studiu 
frumos despre ceramica din Dobrogea. Tot aşa prin 
elemente presărate printre mărturii locale sau străine 
se poate reconstitui o întreagă desvoltare istorică. 

De şi se zice că o epocă istorică e necunoscută sau 
că e imposibil de a fi cunoscută, nu este un popor care, 
trăind într'un anume fel, să nu poată fi pus alături de 
alt popor, mai bine cunoscut, care trăieşte în aceleaşi 
condițiuni. Prin urmare, dacă n'ai ştiri despre poporul A, . 
dar le ai despre B, C, D, care trăiesc în aceleaşi îm- 
prejurări şi pot avea o documentație mai bogată, pe 
aceasta o poţi aplica poporului căruia îi lipseşte a sa. 

Aceasta-mi permite să nu cred într'o perioadă ne- 
cunoscută, de o mie de ani, în viața poporului român, 
căci e cu putință ao reconstitui pe cale de comparație, 
căutând alte exemplare ale aceluiași tip. 

Iată însă ce vreau să spun încă de la început. Ches- 

tiunea aceasta a permanenței, despre care am mai 
vorbit, a rămânerii noastre în aceste părți la Nordul 
Dunării adecă, este încă foarte delicată, dar noi avem şi 
un fel de siguranţă internă, un instinct național, care 
poate da răspunsul, şi la întrebarea căreia alt răspuns 
nu is'ar putea da. Avem instinctiv conștiința că sântem 
de aici. Pot să treacă multe generaţii, dar un popor 
„se simte de acolo sau se simte venit de aiurea. Este un 
fel de jenă față de mediul natural la cel care vine numai 
întâmplător acolo. 

Ca să dau un exemplu, fiindcă Stemplet sânt foarte 
folositoare, jată noi avem o populație evreiască nume- 
roasă, de sigur prisoselnică. Un anume istoriograf evreu 
pretinde că Evreii sânt foarte vechi la noi șiparcă în 
războaiele lui Traian armata ar fi avut nevoie de o 
aprovisionare, cuprinzînd în sine exploatare, așa încât 
a fost necesar ca Traian să fi avut cu el pe cei cari 
să profite de dânsa. 4 

- În Imperjul roman erau toate rasele, dar nu este 
dovadă că Evreji au colaborat cu Traian, fie şi numai 
supt raportul comercial. Se poate aduce înainte și fap- 
„tul că în Dacia au venit foarte mulți ostași arabi, 
mauri, sirieni, despre cari se pomeneşte în destul de 
bogata recoltă de inscripţii, dar elementul evreiesc” nu 
se întâlneşte. Evreii se arată în secolul al XVII-lea, 
când apar orândarii, cârciumarii. În secolul al XVIII- 
lea, au venit foarte mulți din Polonia și Bucovina, de 
s'au aşezat aici. Domnii aveau câștig de la «ei, pentru 
că plătiau la Cămara Măriei Sale, nu la Vistierie, şi, cum 
Măria Sa avea mai multă iubire pentru Cămară decât 
pentru Vistierie, era : foarte bucuros de elementele pe 
care nobilele sale mâni să le mulgă pentru folosul 
său personal. S'au făcut apoi schimbări în ce priveşte 
îmbrăcămintea, felul de traiu, pentru necesitățile mo- 
delor moderne: Evreii au venit atunci în număr mai mare, 

E incontestabil că, dacă nu este Evreu al cărui stră- 
moş să se fi îmbrățișat cu Traian sau să fi suferit la 
Războieni ori să fi câştigat bătălia de la Călugăreni, 
sânt unii dintre ei cari au strămoşi de la 1730, 1740, 
1750. Cu toate acestea, în ciuda ambiţiei de a arăta 
că au jucat un rolimportant, dar sprijiniți pe un drept 

care nu se poate tăgădui și pe o umanitate care ni se 
impune tuturor, în dorința de a se asimila sufletește 
cu noi sânt excepții care au reuşit şi merită stima 
pe care o arăţi cuiva care s'a desbrăcat de caracterul 
său național pentru a primi pe al nostru. Dar observați 
marea jenă a lor față de populaţia majoritară, tradi- 
țională, înrădăcinată. 

Nimeni nu va aproba sistemul din Germania față 
de Evrei, dar, aplicându-li se acolo acest sistem, 
cât de slabă este resistenţa lor! Orice alt element, care 
s'ar simți acasă, ar fi mers până la revoluție. Dar, afară 
de lipsa de calități militare a rasei, Evreii germani s'au 
supus, pentru că se simt a nu fi de acclo, cica la otel, 
de unde, dacă te-a scos proprietarul, te îndrepți aiurea. 

La noi, în chestiunea aceasta a permanenţei pe malul 
stâng al Dunării e deci instinctul acesta că noi sântem şi 
de aici. Am spus „şi“, fiindcă este o mare greșeală să 
se presinte rostul poporului român pe malul drept sau 
pe malul stâng al Dunării. 

Pe malul drept sau pe malul stâng, pe țermul Mării 

| Negre, al Mării Adriaticei sau al Mării Egee, unde am 
ajuns ca păstori, pănă şi la Muntele Atos, unde veniau 
cu „neveste şi chiar cu fete, am fost, pe acest vast te- 
ritoriu, din cele mai vechi timpuri, chiar dacă ne-am 
confundat apoi une ori în massa slavă, N are cineva decât 
să facă studii etnografice, să privească pe Slavii dintr'o 
anumită regiune din Serbia, ca să recunoască o veche 
populație romană, care, vorbind altfel, este cu toate 
acestea în esența ei trupească şi “sufletească tot ceia 
ce fusese odinioară. . 

Prin urmare, prin colonisări populare, — pe Traian 
inițiator să nu-l scădem, dar să-l mărgenim, — 
oameni trecuți din Italia la noi, ciobani transhu 
manți, neîngăduiți acolo în Italia, şicari au trecut in- 
tro regiune unde puteau duce acelaşi fel de viață, 
prin agricultori cari nu mai aveau rost în Italia, unde 
se construiau vile și pământul se muncia cu sclavi, sa 
umplut Peninsula Balcanică de atâţia refugiați din Italia. 

Încă odată, — şi o spun cu toată hotărîrea, în ciuda 
“adversarilor pe cari nu-i conving cuvintele, ca dd. Do- 

manovszky sau Mutaciev, voiu spune că, oricâte le- 
giuni ar fi adus Traian,— şi căsătoria unui legionar scos 
la pensie cu o Dacă nu creiază o populație peste măsură 
de numeroasă —, oricâtă importanță ar avea aceste le- 
legiuni, pănă la părăsirea Daciei, — din Dacia n'au ple- 
cat decât elementele oficiale, bogate, orăşeneşti,— n'a 
fost, începând de la Traian, nici măcar o jumătate 
de veac linişte; Au început lupte care se terminau când 
cu biruințe, când cu retrageri. Nu poate fi vorba de 
părăsire. A fost un front militar flotant, ca în răz- 
boaiele din timpurile noastre. Orice front a fost supus 
retragerilor şi apoi revenirilor. Așa se întâmplă ori de 
„câte ori se petrec mari evenimente militare. Apoi, cu 
legionari, cari după ce se veştejesc, s'ar fi însurat, ori 
cu familiile de muncitori aduse la minele de aur, sau 
cu funcționari de natură militară, cu aceștia se face o 
națiune? Este un fel de chimie etnografică, şi această 
chimie etnografică spune că o astfel de prefacere a unei 
populații este imposibilă. 

Mai este o teorie: aceia că prestigiul Statului este în 
stare să schimbe caracterul unei populaţii. Ar însemna 
atunci că în Algeria, în Maroc, în Tunis, în momentul 
de faţă, toți Arabii şi Maurii, — Algeria este francesă 
de la 1830, a trecut deci un secol supt puterea pres- 
'tigiului civilisației francese —, toți aceștia să fie Francesi, 
dacă nu şi catolici, ba chiar naționaliști de extremă 
dreaptă. Nu se poate ca aceşti numeroşi şi cutezători 
Daci să se prefacă de la sine, — aşa cum s'a întâmplat 
şi cu ceilalți Traci în Peninsula Balcanică —, în vor- 
bitori de graiu roman, în oameni cu idei și sentimente 
caracteristice Romanilor. Pentru aceasta se cere con- 
tactul de la o populaţie la altă populație. Ca o 
populaţie mai numeroasă să fi fost desnaționalisată deo 
populație mai puţin numeroasă, aceasta e neadmisibil. 

Mai am un argument, dar nu pentru Mutavcievii fără 
convingeri sau pentru Domanovszkii fără bună credință: 
anume acela că pot să stea alături două populaţii cu 
altfel de traiu şi aceste două populaţii să nu se influ- 
ențeze în aşa fel, încât una să se substituie sufletește 
cu desăvârşire celeilalte. Iată un exemplu: În Moldova 
elementul evreiesc este numeros, — o ştim şi o simţim, — 

fetele de la sate se duc ca servitoare la Evrei; poate 
că învaţă ceva jidoveşte, dar, când se întorc în sat, nu 
mai au niciun element evreiesc în graiul lor, Dar, în 
afară de servitoarele care, din nenorocire, se pripăşesc 
în familiile evreiești, țăranii vând jupânului care se duce 
în sate și cumpără ca precupeț de la țărani. Dar pen- 
tru aceasta s'a întâmplat oare ca vre-un Evreu să |se 
fi prefăcut în țăran şi să bată opinca la represintaţiile 
de danţ de la Londra sau de la Stockholm? Niciodată. 
Şa întâmplat ca Evreii să se îmbrace în costumul ro- 
mâneşc? Sau ca un flăcău român să-și lase zulufi şi să 
meargă la sinagogă, pentru că a avut contact cu 
populația evreiască ? : ; 

Dar, iată, în Ardeal este o populație germană alături 
de populația românească. Românii vin la târg. Saşii 
cumpără de la Români. S'a întâmplat ca numai pentru 
aceasta unii să desnaționaliseze pe ceilalți? Cum vreţi 
deci ca aceşti - legionari, negustori, meșteri, ori tot 
felul de capitaliști aventurier, să se fi făcut poporul 
român? Aceasta este intrebarea. Istoria nu are ce căuta 
în logică, dar nimeni nu poate să dea afară logica din 
domeniul istoriei. Logica are dreptul de a pannan 
pretutindeni. 

Este foarte sigur că, de o parte și de alta a Dunării, 
de la Nord la- Sud și de la Sud la Nord, de la Răsărit 


- la Apus şi de la Apus la Răsărit, se duc aceşti păstori 


transhumanți, cari nu stau locului. S'a alcătuit astfel 
o națiune puternică, de caracter popular. Englesii, de 
exemplu, în India sau în regiunile din Sudul Africei se 
aşează în contoare și rămân acolo, iar de jur împrejur 
seste o lume având legături cu contoarele, dar nu se 
produce întimitate, îmbrățiare, amestec, 

Alt exemplu. Grecii s'au aşezat în contoare de-a lun- 
gul Mării Negre. Vorbesc de cei de aici, dar au mai fost 
şi alții în largul Mediteranei, Ei s'au aşezat la Constanţa, 
la Mangalia, adecă la Tomis şi Kalatis. Ei au trăit 
în atâtea generaţii acolo, în margenea locuitorilor traci 
și sarmați din Dobrogea de astăzi. Niciunul dintre Traci 
sau Sarmaţi nu s'a făcut Grec şi niciun Grec n'a tre- 
cut la felul de viață al barbarului. Două feluri de viață 
însemnează un şanţ între cele două lumi, care coia- 

borează supt raport economic, dar nu se amestecă. 

Şi, atunci, iată argumentul care îmi vine târziu, dar 
nu-l scap şi-l adaug la mănunchiul de argumente. 
S'a creat o` populație cu caracter rural pe toată 
această întindere —, şi aceasta este atât de carac- 
teristic poporului  ncstru. Poporul nostru este un 
popor de țărani,— nu țărănesc, nici țărănist, ci un po- 
por de țărani. Ceva din feluldea fi alțăranului îl du- 
cem cu noi pretutindeni. Manifestăm aceasta în orice 
domeniu: în- arta noastră, în poesia noastră, în poves- 
tirea noastră. Sântem printre cei mai mari povestitori 
dintre popoarele care există. Orice Român poate face 
o nuvelă convenabilă, de și nu oricine poate s'o cetească, 
fiindcă disposiţia de a ceti e mai slabă decât aceia de 

a produce în domeniul acesta. Avem darul țărănesc de 
a povesti un lucru, printr'un fel de instinct fără îndo- 
ială țărănesc, În tratarea problemelor de istorie, de 
limbă, în toate, noi aducem o necesitate a lucrului con- 
cret, care ne face dese ori să vedem altfel, nu prin ab- 
stracția noastră, ci prin realitatea lui. 

Am creat această mare lume populară care, vorbind 
graiul românesc, ocupă între trei mări un spațiu așa 
de larg. Lumea aceasta a rămas, indiferent de forma 
de graiu pe care a păstrat-o sau pe care a adoptat-o 
mai târziu, şi ea păstrează cum am spus, un caracter 
de permanenţă absolută. Noi nu ne mutăm. Toate 
aspectele supt care ni se înfățișează acest spaţiu le re- 
flectăm, fiindcă sântem obişnuiţi a avea supt ochi o 
realitate de care cu greu putem să ne desfacem. „Râul, 
ramul“ din scrisoarea a treia a lui Eminescu nu sânt 
altceva dacât legătura indisolubilă între Români şi bu- 
“cata de pământ pe care sânt așezați. Bucata aceasta 
de pământ este mândria Românului ; el o păstrează şi 
când nu are nevoie s'o păstreze, cum păstrează şi do- 
cumentul despre dânsa, chiar cânde fără niciun fel de 
valoare. Răzeşii, moșnenii nu-l: dau acest document, 
pentru că-şi închipuie că documentul, pământul şi ei înșii 
- sânt un singur lucru, care în esența sa represintă o 
unitate indisolubilă. Nu este nație care, nefiind cu 
disposiţii criminale, să fi făcut atâtea bătăi, atâtea crime 

pentru pământ ca poporul românesc. Acesta este rostul 
lui pe lume, aceasta este îndreptăţirea lui. 

Cei cari ne poartă din loc în loc, ca filologii, nu cu- 
nosc condiţiile noastre de viaţă. Filologii mută naţiile 
dintr'o regiune într'alta cu ,o ugurință care pe istorici 
îi înspăimântă. Ei ni arată pe Albanesi venind din 
Nordul Dunării și Românii, dintr'un colț de munte, au 
împrumutat de la ei câteva cuvinte, ducându-se aşa 
şi întrebând pe oricine: unde sânt Albanesii ca să li 
împrumute acele cuvinte, şi apoi să se întoarcă acasă 
bucuroşi că le-au căpătat. E absurd. Istoricii. spun că 
relațiile între strămoșii Albanesilor, cari sânt Iliri 
tracisați, şi între strămoșii noştri sânt mai vechi decât 
închipuita întâlnire de moment cu un grup de Albanesi 
ascunşi întrun munte, de la care întâlnire Românii 
s'ar fi întors cu grija să nu li se piardă cuvintele 
acestea din buzunar! 

Că noi sântem o populație așezată pe pământul nostru, 
pentru acesta se pot aduce atâtea argumente. Dar este 
unu! hotărîtor. Harta Peninsulei Balcanice, unde elemen- 
tulromana fost pus în minoritate prin năvălitorii slavi, 
bulgari, prin stăpânirea chiar a popoarelor uralo-altaice, 
cari au prădat peninsula, înfăţişează, în ce priveşte 
momenclatura localităților, schimbări atât de mari, încât 
identificarea de localităţi se face foarte greu. Într'un 
moment harta este una și peste o sută de ani alta. 
În Serbia, în partea vecină cu Dunărea, istoricul bi- . 
zantin Procopiu pomenește, vorbind de clădirile lui- 
Iustinian, despre localități de acolo, un foarte . mare 
număr de localităţi, cu caracter vădit roman. Căutați-le 
pe hartă, Ici și colo se mai păstrează câte una: Lipli- 
an-Ulpiana, Scoplie-Scopi. Au mai fost colonisări, mai 
ales în partea de Nord-Est a Peninsulei Balcanice. Bul- 
garii cari se găsesc în Dobrogea au venit după noi, 
din Vestul Bulgariei. Lucrul acesta ar fi bine să-l 
cunoască acei de la Roma pentru a avea ceva solid în 
discuția cu privire la graniţile noastre. Bulgarii vechi 
se găsesc în Ialomița, în Vlașca, unde au trecut de 
multă vreme, și sânt romanisaţi, iar dialectul bulgar 
în părțile Mării Negre eşte venit din dialectul de lângă 

Sofia: o colonisare care nu are o durată mai mare de 
o jumătate de secol. 
La noi însă satele rămân înfipte pe locul lor. Sânt 
unele pe care le găsim prin documentele ungurești din 
secolul al XIV-lea, în Banat, în Ardeal, în părțile Cri- 
- şurilor, în Maramurăş. Unde ‘rau atunci, sânt şi acum 
Noi avem documente de donațiuni, de cumpărări, de 
schimburi, care sânt încă din secolul al XIV-lea. Luaţi 
un document dela Mircea întâiul, Domn al [ării-Ro- 
mâneşti, sau şi de la înaintașii lui, ori, din Moldeva, de 
la Roman-Vodă, de la Alexandru-Cel-Bun sau Ştefan- 
Cel-Mare, D, Mihai Costăchescu de la Iaşi are meritul 
de a fiadunat documentele acestea în condițiuni destul 
de grele și de a ni le fi pus la îndemână, cum face, 
acum, d. P. P, Panaitescu pentru documentele din Țara- 
Românească, în condițiuni însă mai uşoare. Luaţi aceste 
documente: Satele sânt neclintite. Răposatul mieu 
prieten şi cumnat, loan Bogdan, care a tipărit multe 
din aceste documente, şi-a dat osteneala să caute dacă 
satele maisânt acolo, şi în cele mai multe casuri le-a găsit. 
Peste Românii aceştia au trecut toate furtunile, i-au 
bătut toate grindinile și i-au fulgerat toate trăsnetele, 
şi cu toate acestea rămân înfipţi acolo. Cu satele noastre 
nu se întâmplă cum se întâmplă cu ale altora: le-au 
luat dintr'un loc şi le-au așezat în altul. Grecii din Asia 
Mică au fost mutați în Macedonia, Turcii din Tracia 
au trecut în Asia Mică. Eminentul ambasador al Turciei 
la noi, d.Sufi Tanroer, un poet și un mare visător 
naționalist, mergând până la exagerări îndrăzneţe, și-a 
pus în gând să-i mute pe Turcii de la noi în Asia Mică, 
iar aceştia sânt acolo, în Dobrogea, de pe la 1390. Şi 
s'au dus, dar nu toţi, fiindcă felul de viață: din. Asia 
Mică se deosebeşte de buna viață de la noi, iar cei cari 
s'au dus ar vrea une ori să se întoarcă. D, Tanro&r voia să 
mute și pe Găgăuţi, o populaţie foarte simpatică, foarte 
interesantă, oameni frumoși şi deştepţi, despre cari nu 
ştiu care tânăr care în momentul de față îndeplinește 
o funcțiune administrativă de mare importanță mă învăța 
că, de oare ce „Uzi“ se chemau Cumanii, Găgăuţii, Gagauzii, 
sânt prin urcare o rămăşiţă a Cumanilor. Dar nu se poate 
închipui ca o populație rățăcitoare să poată lăsa urme 

aşa de sigure despre ea, încât urmașii să nu se despartă 
de această finală păstrată pe lângă tot ce a mai venit 
pe urmă, Găgăuţii înseamnă: oameni cu cari nu te poți 
înțelege, după cum Slavii li ziceau Germanilor: Nemţi, 
adecă oameni cari vorbesc, dar nu știi ce spun, Grecii 
și Romanii numiau pe toți ceilalți: Barbari, fiindcă li 
se părea că repetă o silabă fără sens, iar Evreii ziceau 
Zomzomim —,im“, ca în: heruvim, serafim, este finala 
de plural — celor cari păreau, vorbind, că fac numai, 
„zom-zom“. Găgăuţii sânt deci oameni cari, vorbind 
parcă spun: ga-ga, fiindcă nu-i poţi iuțelege. Oricum, 
Turcii de la 1390 peste cinci sute de ani şi mai bine 
au crezut că pot să se strămute în alt loc. Strămutarea 
aceasta ar fi imposibilă pentru Români. 

Bizantinii întrebuințau elemente de altă națiune în 
războaiele lor. Și vechii Români se duceau la ei pentru 
fapte de vitejie, pentru aventuri, chiar din dorința de 
călătorie, pentru ca, pe urmă, să dorească a se întoarce 
ca să moară acasă. Sânt şi atâtea casuri mai noi. Iată 
două exemple, dintre care unul este al lui Ioan Hunyadi, 
tatăl regelui Matiaş, Român cu o genealogie cunoscută: 
pe tatăl său îlchema Voicu și el însuşi avea un frate care se 
numia tot loan, dar Românii făceau deosebirea între nume 
şi între formele derivate ale numelui și astfel Ioan Hunyadi 
cel mare Iancu, „Tancul Sibianul“, cum îl cântau Sârbii 
cândva, spre supărarea guvernului unguresc, care mi-a 
oprit o carte pentru că am spus că părinţii vestitului 
Ioan Hnnyadi, Regentul Ungariei, Voevodul Ardealului, 
contele Secuilor, stăpânitorul întregii lumi maghiare, 
mânca mămăligă pe taler de lemn. El a fost la 
“Milano şi putea să rămână condottier în Italia, dar 
dorul l-a adus acasă, unde a împrumutat pe regele 
Ungariei, şi-a căutat legături cu Românii de dincoace, 
până ce a făcut el însuşi o politică foarte românească 
pentru vremea lui, iar acum Ioan Hunyadi doarme în 
pământul românesc al strămoşilor săi, acasă, la el, în 
Alba-Iulia; 

Alt cas e al lui Sandu Colțea, care, Ía 1700 şi ceva. 
când Carol al XII-lea se lupta cu Farul Petru, a în- 
trat la Suedes, pe când alţii se aflau în armata polonă, 
purtând costume deosebite de ale Polonilor. Câte isprăvi 

o fi făcut el în armata regelui „nebun“, regelui în- 
drăzneț, care nu căuta decât ispprăvi „războinice, nu 
ştim, dar întro zi l-au prins Ruşii şi l-au dus 
în Siberia. Un altul muria acolo, dar omul făcea 
parte dintro rasă care se strecoară foarte uşor. Într'o 
bună zi, prisonierul a dispărut si sa dus la Stock- 
holm, unde după -ün timp și-a cerut voie să se în- 
toarcă în țara lui: îi trebuia să audă sunând clopotul 
bisericuţii din târgul ori satul său, şi s'a întors. 

De la un capăt la altulal istoriei noastre acelaşi lu- 
ctu: Petru Șchiopul, de la 1591, a trebuit să plece de 
pe tronul Moldovei. Avea, cuo roabă, Irina, un fiu 
foarte frumos, al cărui chip l-am introdus și în manu- 
ale. Temându-se că fiulsă nu fie turcisat, ela pus fru- 
mos. moldovenește, “steagul, tuiul într'o cutie, a înfă- 
şurat-o, de sigur, cu stofe scumpe șia trimes-o Sulta- 
“nului, spunându-i că el, ducându-se în locuri străine, 
nu vrea să le ieie cu dânsul, ci restituie ceia ce i s'a dat 
şi pleacă în lume, ca un om cinstit. A luat cu el pe 
roabă, ba chiar și o Cerchesă, care putea să rămâie, şi-a 
luat copilul: și s'a dus în Tirol, la Bolzano, unde este 
îngropat, însă oasele lui s'au amestecat cu altele. Pe 
atunci nu se făcuse încă în Tirol schimbul de populație: 
de care e vorba în momentul de față, așa încât acolo 
erau prea mulți de altă rasă, cu -cari nu se putea înţe- 
lege. Şi el, care nu voia să se lupte cu Turcii, fiindcă 
„mâncase pânea Împăratului“ lor, ceru voie să se ducă 
la Trento, pentru că sânt acolo obiceiuri ca ale lui, între 
Italienii de acolo.. Sar duce şila Roma, deși ortodox, - 
dar om cucernic, ca să sărute mâna Sfântului Părinte. 
Până şi în exil Românul: caută oamenii la fel cu el $i 
e în stare să meargă până în fundul pământului ca să-i 
găsească. 


Acum, în ce priveşte adaptarea, cum se întind satele 
noastre? Pleacă de undeva, dintrun sat, un om mai 
îndrăzneț, care nu încape într'un loc îngust, Şi se aşează 
aiurea, unde taie păduri; ară pământul, face câmp şi 

ajunge „moșul“ de la numele căruia se chiamă satul: 
de la Badea, Bădești, de la Ion, Ionești, fiindcă locui- 
torii sânt urmaşii lui. Şi este aşa de închis în genealo- 

gia lui acest sat românesc, încât, dacă unul din Bădeşti 
sau din Ionești s'ar muta aiurea, își duce în nume, 
pentru el şi ai săi, genealogia. Sate perfect închise şi 
înrădăcinate într'o genealogie permanentă. Prin urmare, 
cum o să se vorbească de Români vagabonzi cari se 
duc, după orice nălucă, să se aşeze aiurea? 

Aici, în sus de Văleni, este satul Bătrâni. Ce înseamnă 
numele de „Bătrâni“ ? Înseamnă că din satul acela 
nu a plecat numai unul, ci un grup întreg, care -şi-a 
părăsit locul naşterii ca să ușureze viața celor rămaşi, 
acolo, Satul s'a numit deci Bătrâni, pentru ca să se deo- 
sebească de àl copiilor şi nepoților trecuți aiurea. Poate 
fi un argument mai puternic pentru permanenţa noastră? 

Și cum se așează ciobanii, cum se așează agricultorii? 
În Săcelele de lângă Braşov, despre care vorbiam, Dumi- 
necă, în capitala Țării Bârsei, în satele acestea sânt tot 
nume de oameni vechi. Afară de Tărlungeni, cu sufixul 
„eni“, de la un loc Târlung, avem: Turcheș, Budilă, după 
numele străbunilor, satul Baciului, după un cioban, un 
Mocan care şi-a făcut o aşezare acolo. 

Tot de la Văleni în sus este satul Râncezi; numele 
îi vine de la ciobani a căror cămașă muiată în zer este 
'urâtă la vedere şi neplăcută la miros, aşa încât plugarii 
vecini, Cojanii, îi iau în batjocură. Un cioban nu ia 
pe o Cojancă, dar nici Cojanca nu se mărită cu un 
„rânced“ de pe la ciobanii abia așezați. Dar, în acelaşi 
timp, pe lângă oamenii așezați, cari formează temeiul 
unei națiuni, sânt şi elemente de legătură, ciobanii trans- 
"humanți. Nu funcționari, nu oameni de afaceri cari se 
duc când într'un loc, când într'altul. Dar ciobanul duce 
cu el toată esența sufletească a neamului: duce cân- 
tecul, duce danţul, duce tradițiile, duce poveştile, obi- 
ceiurile ; ducând cu el limba, unifică această limbă. Noi 
dincoace de Dunăre, avem jargoane, nu dialecte, șia- 
cestea nu sânt pe ţinuturi, ci după așezări. Cei de la 
munte vorbesc mai mult sau mai puțin asămănător, cei 
de la şes ajung după un timp să rostească în acelaşi 
fel sunetele. S'a ajuns la forme stabile, pe de-asupra 
cărora trec elementele în mișcare. S'a creat o singură 
viață morală a poporului român de la țară. Credeţi că 
a fost uşor să se facă acest lucru, și, când sa făcut 

aşa de greu, credeți că se poate desface vreo-dată? 

Gândiţi-vă că în alcătuirea poporului român au în- 
trat elemente foarte deosebite: Traci, din cari fac parte 
Dacii, cari represintă elementul de basă, dar au fost şi 
elemente scitice, sarmatice, ba cred că şi foarte vechi 
Slavi, şi pe vremea lui Decebal, care era șeful nu al 
unei confederaţii, şi mai erau elemente germane supt 
Decebal, care pe urmă se îndreptase în altă direcție. 
N'au lipsit şi alte populaţii barbare vecine, ca Ilirii, 
popor ajuns a fi cu limbă tracă, din cari se coboară 
Albanesii, cari nu stau în sate, ci în vârfurile munţilor, 
făcându-și cetăți de războinici, Vitejia lui Decebal vine 
poate de la amestecul cu elemente ilirice din Panonia. 
Dar a venit peste această lume o alta,care represinta 
ordinea, autoritatea, legea. Era aşa de greu să se for- 
meze o sintesă! Sânt popoare de altă rasă decât cea 
latină, care n'au putut-o face niciodată, cum și admi- 
rabila rasă germană, care, cu tot amestecul cu Celţii, cu 
Slavii, este tot aşa cum fusese în momentul apariţiei 
în istorie a lor. Sar putea merge şi mai departe 
spre a face a ceiaşi constatare. Numai rasa latină a fost 
capabilă să alcătuiască o astfel de sintesă. 

Francesii de azi au elementele galice de odinioară și 
au şi unele elemente germane, la Nord-Est. Voioşia, 
zburdălnicia aparentă a Francesului vin din acest fond 
galic, dar nu este popor mai disciplinat, până la pedan- 
tism, ca poporul frances. În Peninsula Iberică peste 
Arabi, Mauri şi Celţi, au venit Romanii și au făcut un 
nou popor, topindu-se toți într'o singură naţiune, Italia 
represintă atâtea rase, de la Alpi până în Sicilia, cu 
elemente greceşti, bizantine, feniciene şi chiar arabe, şi 
fusiunea latină s'a făcut totuși. 

Am izbutit să facem un popor care ţine la drept şi 
“la dreptate, căruia îi place să se judece și care chiar 
religia o concepe ca o „lege“, iar hotărârile religioase 
ca nişte porunci, dar având în același timp respectul 
Statului. Domn bun Domn rău, ware a face! Națiunea 
este în stare să înfrâneze un Domn care porneşte prea 
departe sau să dea împuls unuia care stă prea mult pe 
loc. Noi uu am fost supuşi Domnilor, am fost supuși 
Domniei. Această ideie a Domniei e și acum în sufletele 

noastre, Aceasta ne ţine; nu teama de tribunale, de 
jandarmi, ci instinctul acesta. Dar în același timp, nu 
este popor mai capabil de inițiativă. Când îl crede cineva 
pornit spre aventură, găseşte mijloacele trebuitoare 
pentru a se opri la granița pe care o simte instinctiv. 

A trecut și atâta lume peste Români. Românii i-au 
acceptat, fără a se supune sufletește. Avem această rară 
însuşire, Primim orice - împilare, dar în inimă păstrăm li- 
bertatea întreagă. Şi, când cineva ne crede mai înge- 
nunchiați, atunci ne ridicăm pentru a-l pune la pământ. 
Au venit seminții din toate părțile răsăritene, și toate 
s'au dus, iar noi am rămas în locurile noastre. Și, după 
ce plecau toate aceste horde, eram tot ceia ce fusesem 
„înainte. $ 

Libertatea cu cât e strânsă mai dane în sufletele 
noastre, cu atât creşte mai puternic pentru viitorul 
care nu ni se poate refusa pe Ei şi cu cele mai înalte 
tradiții ale națiunii 


III. | ra 


Ordinea ţărănească a Românilor 





Pentru poporul românesc se vor înfățișa întâiu primele 
creațiuni în domeniul politic, apoi cele corespunzătoare 
în domeniul cultural, iar la capăt voiu încerca să lă- 
muresc cum a izbutit el: prin dovezi de vitalitate în do- 
meniul originalității să iasă din multele influențe care 
au venit asupra lui, influențe dintre care unele mai 
vechi, ca acea grecească, întărită în secolul al XVIII-lea, 
iar altele mai nouă, ca acea francesă care a stăpânit 
o vreme pe lângă altele care au întrat şi ele în crea- 
țiunea aceasta de sintesă pe care a realisat-o poporul 
nostru. Căci marea noastră realisare stă în aceasta, 
felul cum am ştiut să resolvim, să topim şi să adaptăm 
totul la nevoile şi aspirațiile noastre, lucru de căpe- 
tenie pentru dovada vitalității unui neam, 

E o mare operă morală, care aceia decide împotriva - 
unor teoriica acelea ale d-lui Oţelea dela Iaşi, chiar a d-lui 
P. P. Panaitescu, cari cred că în ordinea inaterială 
trebuie căutat motorul desvoltării ocupărilor omenești, 
Cred însă că tot ce se găseşte în lume, în ce priveşte 
creațiunea, pleacă din sufletul omenesc. Taina creaţiei 
stă deci în viața noastră din lăuutru: formele pot 
veni din afară, dar ceia ce este important şi influențează 
mai departe, e taina aceasta, misterul din adâncul su- 
fletului nostru, izvor  nesecat de putere, menit să fie 
călăuză, şi de aici se ajunge la tot ce se mai întâlneşte 
în vicisitudinile vieților naționale. 

În ce priveşte formele politice şi sociale aflate la 
poporu! român, în timpul din urmă am dat peste un 
element pe care nu-l bănuisem. 

Pentru congresul de bizantinologie care va fi la Alger 
(l-a împiedecat războiul) am anunțat ca subiect: 
„țăranul în Imperiul bizantin“. Cum, în metoda mea de 
lucru, se cuprinde legătura oricării probleme cu altele 

mai îndepărtate, am procedat la fel și pentru subiectul 
acesta, punând în legătură fenomenele din Imperiul 
bizantin cu ceia ce se petrece în provinciile bizantine luate 
de Lusignanii din Cipru, de Veneţieni oride Francesi, 
unde sistemul bizantin a trăit mai departe. Procedând 
aşa, am băgat de samă că şi miile de documente ale 
noastre pot să servească pentru lămurirea a o mul- 
time de chestiuni care privesc Bizanțul. Am ajuns 
astfel la părerea că noi, cei părăsiți, noi, cei uitaţi 
într'un colţ de lume, dar cari n'am avut stăpâni direcți 
barbari, atunci când ne-a lăsat în prada oricui Roma 
cea veche, apoi şi continuarea ei, Roma cea nouă, 
bizantină, ci am ajuns de sine stătători în forma 
populară a Domniei, care este marea noastră creaţiune, 
că noi deci am fost în stare, printr'o moştenire romano- 
dacică, transformată întrun instinct sănătos, şi printr'o 
energie barbară, care trăieşte şi acum în noi, şi nu 
poate fi stinsă, a crea, de la noi, formele sociale co- 
respunzătoare cu ale Imperiului bizantin, pe basa a- 
celeiaşi transformări. Deci fără un împrumut, care ar 
fi fost posibil, instituțiile bizantine se găsesc şi la noi. 
Astfel documentele vorbesc de acei „eskousati,“ cari 
nu plătesc impositul către Împărat, ci sânt daţi în 
sama unor mănăstiri sau nobili, dar aceşti „excusaţi“ 
corespund fără îndoială „scutelnicilor“ noştri, numai cât 
această categorie nu am luat-o de la Bizantini, ci am 
făcut-o noi, din nou, cu mijloacele populare. Deci, 
în isolarea şi sărăcia noastră, am refăcut în mai 
mic ceia ce în mai mare făcuseră Bizantinii noi, un 
popor mic ca număr de oameni. 

Aceasta am putut-o face mai mult trăind în poienile 
pădurilor decât în munți. Păstorul nu este un om închis 
în munți, cum n'au fost nici Romanii Ladini din Elveția. 
El visitează vara muntele, dar în toamnă scoboară, 
cum știm, spre locurile cu iarba pe care oaia o scormo- 
neşte supt zăpadă ; umblând deci acolo unde nevoile şi 
oile îl poartă, îi trebuie păşune, şi aceasta nu o putea avea 
turma, închisă în munte. Acest popor, trăind deci în astfel 
de poieni, a putut plăti dijma barbarului şi a fost în stare 
să refacă, în formele acestea populare: obiceiul dijmelor 
împărțirea în diferite categorii a țăranilor, şi întocmai 

ca la Bizantini, cu un regim special, după cum ţăranul are 
unul sau mai mulţi boi, ori de loc. Un grup omenesc așa 
de modest a putut crea, în condiţii defavorabile, ceia 
ce, în alte condidii, făcuse un mare Imperiu. 

Venim acuma la formele populare create de poporul 
românesc în epoca aceasta pentru care nu avem do- 
cumente. Se găsesc destui învățați străini din vremea 
noastră cari-i izgonesc de pe un mal pe altul al Dunării, 
dar nu izbutesc să li găsească locul aiurea, ca şi cum 
o populație ca a noastră, s'a putut cobori la un moment 
dat cu hârzobul din cer. În epoca aceasta de mare 
tăcere a evului-mediu românesc, poporul acesta a avut 
de sigur o viață a sa. Sânt popoare care pot trăi 
singure de ele, şi li prinde bine. Dar, dacă le supune 
cineva la o anume rânduială, cu o organisaţie de fier, 
ele. mor sau decad, cum s'a întâmplat cu Pieile Roșii, 
sau cu Indienii Incaşilor, mari vânători şi buni api- 
cultori înainte de a veni Europenii cu alt fel de viaţă, 
cu alte norme de guvern, şi atunci aceştia au dege- 
nerat, ajungându-se azi la câți mai. există în acele 
„reserve“ hotărite de noul Stat, unde bărbaţii cer doar 
alcool de la stăpâni, zăcând une ori ticăloşiți de beţie 
alături de femeile care singure mai muncesc. Deci sânt 
popoare „de care, îndată ce trec la o nouă ordine 
de viață, mai civilisată, pot dispărea chiar complect, 
cum s'a întâmplat cu Tasmanienii din Australia dintre 
cari, mai anii trecuţi, a murit ultimul. Dar, pe când alţii 
nu pot trăi decât răspândiţi şi desordonaţi, noi nu 
putem trăi decât adunaţi şi supușr unei rânduiel: 
sigure. 

Sânt însă și popoare care pot trăi strâns, dar acceptă 
să primească ordinele aceluia care le dă, găsind foarte 
firesc să se supună, oricare ar fi ordinul. Naș voi 
să o pomenesc, dar Bismarck a crezut întro vreme 
că şi Francesii pot fi tot aşa, odată ce au primit re- 
gimul lui Napoleon al III-lea. Cu tot regimul lui de curte, 
de vânători și petreceri, de baluri, cu scăderile lui morale, 
el a avut însă un sistem politic, care presinta şi avantagii 
pentru Franţe, mai ales economice, pe când Bismarck 
vorbia decele „treizeci de milioane de Cafri francesi, de- 
prinşi a se supune oricui. Bismarck poate că nu pre- 

vedea că vorfişi popoare iubite inimii sale care vor 
asculta de oricine și vor face orice li se va porunci, 
primind până şi comanda de a gândi într'un anume 
fel. Dar resultatul care se capătă prin munca de supunere 
nu este ca acela de voie bună. 

Noi am fost însă un popor de voie bună. Românii 
aceia din poieni, plugarii din locuri ferite, ciobanii ră- 
tăcitori au creat în timp de o mie de ani ọ ordine 
țărănească a lor, în legătură cu lucruri foarte vechi, 
care se găsesc şi azi în sufletul nostru. 

Această ordine țărănească este legată de tradiție, de 
un tradiționalism elastic, adaptabil la orice, căci ai 
noştri sânt oameni cari văd înainte, până și în mersul lor 
departe. 

Vedem, şi ne putem îndrepta după ce întâlnim sau 
prevedem: Deci, când noi am rămas fără Stat, s'a creat 
de la sine o ordine tradițională care este locală. ; 

Noi, azi, sprijinim un Stat făcut după norme de 
aiurea. Populaţia aceasta trăieşte în forme care sânt 
de împrumut şi care strâng, jenează, căci nu se potrivesc: 
de loc, întocmai ca hainele pe un trup pentru care nu 
au fost croite, Nu e nevoie să spunem cânds a întâmplat 
acest lucru. Administrația Statului se sprijină pe un 
şir întreg de funcționari, cari trăiesc la rândul lor 
sprijinindu-se pe spatele Statului, și neajunsul acesta 
se ridică pănă sus. Aceasta înseamnă centralisarea na- 
poleoniană, Statul centralisat, cu capitala care consumă 
cel mai mult, cu şcolile mari care se strâng mai 
ales acolo, sărăcind şi nenorocind provincia, nu cum 
e Universitatea în Anglia, unde la Oxford şi Cam- 
bridge, ea este în provincie, sau în America, unde şcolile 
cele mai mari şi mai bune nu se află în oraşele 
mari, ci afară, unde e aier bun şi spaţiu mult. Ai noştri 
cei vechi erau oameni de viață locală, de tradiţie osebită. 

Noi am întemeiat comuna, care există numai pe hârtie, 
de oare ce nu-i corespunde o realitate, şi în această co- 
mună era odinioară numai primarul, căruia i s'au adăugat 
apoi notarul și un număr de agenţi electorali. Dar ce 
înseamnă comuna, cea rurală mai ales, pentru viaţa 
noastră? Noi am avut însă pe vtemuri satul: l-am 
avut de la început şi pe el ne-am sprijinit în tot 
lungul vremusilor grele. 

Satul este o creațiune a noastră, pe când comună 
e un împrumut. Satul este o realisare seculară şi milenară 
pe care nimic nu-l poate smulge din sufletul poporului 
românesc, şi pe el trebuie să ne răzimăm şi acum, 
pe când prin crearea comunei am răpit sufletul acestei 
vieți locale de sat, aşa încât oamenii fug la orașe, unde 
o adevărată ordine bună ar trebui să se intereseze de 
cei ce vin ca să vadă dacă li se poate găsi un loc şi 
un rost, căci nu se poate apuca omul de nimic unde 
abia a poposit. A intreprinde negoţ sau meserie întrun 
oraş, înseamnă a cunoaşte nevoile populațieiîn mijlocul 
căreia te aşezi, căci, altfel, lucrul ce faci poate îi de 
prisos şi poate încurca numai rânduiala bună a unei so- 


-_cietăți. Aceasta este una din problemele cele mai im- 


portante ale zilei de azi. 

Oamenii satului despoiat de suflet fug la oraș. Un 
oraş mare ca Bucureştii nu represintă însă sufletul unei 
țări, şi o societate întreagă nu se poate menținea numai 
prin ce se face într'un spaţiu limitat. O societate ca 
Anglia poate trăi mai ales în Londra numai pentru 
că activitatea ei se întinde pe toate mările. 

Cei vechi se mulțămiau cu satul, dar aşa, în forme răz- 
leţite, nu se poate ajunge la ceva superior supt raportul 
organic. Satele noastre au fost însă unite între ele prin 
legături care nu sânt artificiale ; ele se puteau aduna, 
pe anumite linii, pentru opera de resistență națională. 

Concentrări subite, se pot face de altfelşi aiurea. In 
evul-mediu, prin secolul al XII-lea, regele Franciei a 
fost atacat de Împăratul german. Pe atunci era un 
necontenit conflict între oamenii din stânga şi din 
dreapta Rinului. Capitala Franciei nu era la Paris, ci 
regele stătea în Laon,o localitate mică, şi la îndemâna 
lui erau foarte puţini vasali. În provinciile lor, erau 
mult mai puternici decât regele marii vasali, prin tot 
ce aveau supt stăpânirea lor. S'a crezut deci că Îm- 
păratul Henric va termina uşor cu regele Ludovic. Dar 
acesta s'a dus la Saint-Denis şi a chemat pe aceşti 
domni ai marilor feode, cari cu toţii au venit la ridi- 
carea oriflamei. De la un capăt la altul al Franciei 
au răspuns la fel în fața primejdiei. Dar, după retragerea 
dușmanului, regele a rămas același, întorcându-se la mo- 

desta sa reşedinţă. Astfel o viaţă locală unită prin le- 
gături morale s'a putut ridica la un singur semn din 
toate părțile. Credeţi că, în evenimentul de tot recent 
pe care l-am trăit cu toţii în concentrarea din Martie, 
numai administrația cu poruncile ei i-a adunat pe 
oamenii noștri la granița de Vest? Nu, ci din adâncul 
sufletului lor, de la o margene la alta a țării, ei au 
pornit ca împinși de puteri misterioase, și au fost şi de 
aceia cari, de şi nu mai puteau fi consideraţi ca făcând 
parte dintr'o unitate de luptă, au plecat totuși, reve- 
nind apoi amăriți că serviciile lor nu au fost primite. 
A fost unul din momentele cele mai înălțătoare şi cele 
mai pline de nădejde. S'a adeverit că, în ciuda unei 
lungi nsglijări, sufletul acestei vieţi locale poate asigura 
existența țării. 

Satul nostru, trăind după tradiții care trec mileniile, a 
rămas legat de moștenirea sa dacă și romană. Oamenii 
lui sânt ființe care rămân împreună, tare hotăriţi să 
nu se ducă aiurea. N'au plecat niciodată bucuroşi, lă- 
sându-și vatra lor, chiar dacă ar fi fost pentru mai bine. 
Omul nostru stă, peste orice, legat de moştenirea sa. 
„Legătura lui Mihai Viteazul“ nu a fost făcută pentru 
o populație obişnuită să vagabondeze, ci ca o măsură 
de ordine economică, în împrejurările grele de atunci. 
Veniau Tatarii, prădau Turcii. În împrejurările acestea 
a făcut Mihai legătura sa, pentru ca, omul stând locului, 
'ogorul să fie lucrat. O măsură de rânduială vremelnică 
poate, cum va fi crezit-o şi el. 

Viaţa aceasta locală este, cum am arătat, o viaţă 
organică. 

S'a spus adesea, cu dreptate, în ultimul timp, că, 
dacă lucrurile nu merg bine, aceasta e şi din causa fa~ 
miliei în decădere. Și în America familia a decăzut, 
dar acolo sânt alte condiţii de traiu şi alte posibilităţi 
materiale, care pot, la un moment dat, să ducă la a- 
ceasta. Acolo copilul începe a câştiga de mic: în Eu- 
ropa, numai Grecii au curajul să pornească în lume și 
fac ispravă prin mijloacele lor moştenite, 

Franţa de azi rechiamă la o viață de familie sănă- 
toasă: toate preocupările din ultimul timp i se strâng 
în jurul acestei probleme, Dar toate măsurile adminis- 

trative nu înseamnă nimic pe lângă legătura de sânge. 
Satele noastre sânt însă sate genealogice, Toţi oamenii 
din lăuntru sânt rude. De aceia şi obiceiul, așa de bun, 
de a întreba, când e vorba de înstrăinarea prin vânzare 
a unui loc, pe vecin, care e ruda cea mai apruape cu 
locuința, dacă nu cumpără el, și, numai când niciuna 
din rude, din vecini nu cumpără, numai atunci se poate 
vinde unuia din afară. Dreptul care se chema protimisis, 
măsură pe care noi n'am păstrat-o din nenorocire, nu 
vine din codul scris al Bizanțului, ca numele său. 

Satul formează deci ofrăţie,o legătură .fraternă, 
foarte trainică şi vie. Dacă vine prin exogamie o fată de 
aiurea, ea întră în acel neam, confundându-se în noua 
familie, adoptată de ea. 

Dar peste toate acestea, parcă şinatura însăşi 
impune o astfel de legătură. Sânt po- 
poare care nu ascultă natura în poruncile ei şi acelea 
dispar, dar sânt şi altele care înțeleg peifect ce ordonă, 
natura şi atunci se face adaptarea. Noi facem acuma 
case cum ne taie mintea, cu fața spre Nord, fără aco- 
periş, fără prispă, pe când trebuie să fie în zidire 
o colaborație cu natura. Dar, înainte, cu 
satele bine așezate, natura noastră a făcut văile, şi o a- 
menii sau asezat deci pe. acesteviăi. 
Sânt şi azi județe care urmează cursul văilor, Numai 
în Moldova avem forma pătrată, dar aceasta din cauza 
cetăţii făcute de descălecătorii războinici. Pentru nevoia 
unei cetăţi ca Romanul, Suceava şi altele de a-și avea 
un teritoriu împrejur, trecându-se peste cerințile natu- 
rii s'a creat, în locul județului: ținutul, formă nenatu- 
rală, geometrică, formă comandată, pe când, în Muntenia, 
aşezările fiind pe văi, forma politică este şiea de vale, 
de unde: Prahoveni, Musceleni, Buzoieni, și în fruntea 
lor stă cineva care împarte dreptatea, judele ju- 
dețului. 

Dar noi sântem o societate care se sprijine pe d r ep- 
tul care este anterior și superior 
codurilormoderne, ca acela al lui Napoleon, 
şi de aceia Ja Români „drept“ e și „adevăr“. Sufletul 
nostru are dreptul prin judecată. Judecata 
se făcea în sate de oameni buniși bătrâni, 

aşa cum se întâlneşte şi în Italia veche, senatul vene- 
tian, nefiind decât o desvoltare a acestei instituţii. 
Toată Peninsula Balcanică e plină şi ea de această 
instituție, a oamenilor buni şi bătrâni, 
cinstiții bătrâni. Faţă de anume teorii din vremea noas- 
tră că numai omul tânăr,ca fiind mai energic, trebuie 
chemat în anume rosturi, trecutul nostru răspunde cu 
„oamenii buni şi bătrâni.“ 

„Curtea de apel“ este însă judele văii. La jude 
sau județ se adresează toată valea, care este ea înăsși 
județ. 

Judeţul deci l-am făcut noi în înţelegere cu natura, 
şi nevoile noastre au întrebat natura, au interpretat-o, 
şi s'a făcut creaţia cea mai firească. 

Deci, pe când Moldova este, cum am spus, o ţară de 
ținuturi create în legătură cu oamenii veniți din Mara- 
murăș, cari au împlântat castelele în jurul cărora a tre- 
buit să se tragă linia unui teritoriu pentru nevoile celor 
din cetate, țara fiind creată prin scoborirea acelor ca- 
valeri, în Muntenia, „lara-Românească“ s'a creat de 
sine prin unirea acelor județe care păstrează forme 
vechi, afară doar de Mehedinţi, al cărui nume înseamnă 
oameni ce se țin de Mehadia, de cetatea regelui ungar 
de peste munți (Dunărinți=oameni de la Dunăre). Afară 
de Mehedinţi, toate judeţele, cu toate transformările 
administrative, sânt astfel creații naturale. 

Dar, la un moment dat, iată cătoate acestea s'au 
adunat și sa făcut Ţara, căci noi aveam şi noţiunea 
„Țării“, din timpurile cele mai vechi. ara Bârsei, a 
Făgăraşului nu fac decât să lămurească aceasta, și peste 
țările acestea este „Țara“ cea mare. Ciobanul, când pleacă 
din "Țara Bârsei, zice că se duce în „Țară“. A fost şio țară 
a Vlaştii la Dunăre, „Jara Vlabhilor“ sau Vlăsia, până 
la pădurea Vlahilor, — Teleormanul e ca, dincolo de 
Duvăre, Deliormanul și ca (pe latinește) „Silva Blacorum“, 
lângă „terra Blacorum“, în Ardealul regelui vecin. 

Dacă e vorba să se spună: am fost agricultori 
sau nu, apoi putem răspunde că țara aceasta nu în- 
seamnă decât terra, pământul. 

Dar țara aceasta trebuie să aibă pe cineva în frun- 
tea ei. Pentru acest stăpân noi n'am luat cuvântul de 

„duce“, de la Romani, căci era omonim cu forma verbală 
„duce“, ci am împrumutat de la Slavi terminul de voe- 
vod, pe care însă nu l-am păstrat aşa, ci am făcut eu- 
fonicul „Vodă“, care, în cugetul poporului, în gândul 
lui nu este decât Domnul, noțiune imperială, care 
trăiește aşa de adânc în sufletul poporului românesc, 
A domni, Domn și Împărat e unul și același lucru 
străbun, şi nu de împrumut, cum e „regele“. Au venit 
barbarii, s'au dusapoi, dar noi am rămas aici cu Dom- 
nul nostru. Domnul hotărăşte în ce privește drep- 
tatea, el este marele împărțitoral legii, el singur poate 
decide şi asupra pământului ; el e cap de oaste, căpitan; 
numai el poate numi pe dregători, cari nu însea- 
mnă decât „directores“, cari direg; singur el poate 
avea o „Curte“, asemenea cu „curia“ romană. De la 
el decurge toată puterea în Stat, de la acela care este 
o necesitate umană și o necesitate națională, un veşnic 
izvor de puteri, de sfaturi, având datoria de a cere 
sfat şi de la „oamenii buni şi bătrâni“ din jurul său. 

"Domnul-Împărat, atotputernic, este cheia însăşi a 
dăinuirii şi vitalității noastre. Regele polon ori ungur, 
aceștia sânt creațiunile Papei, regii 'sârbi catolici au 
fost făcuţi tot de la Roma catolică, iar cei din interior, 
Nemauizii, ca Ştefan Dușan, sânt o imitație a Cesarilor 
bizantini, ca şi țarii bulgari. Unde, afară de Albania 
înrudită, cu al ei mbret-împărat, găsim forma aceasta 
specifică a Domnului-Împărat decât aici, la noi, unde, 
tradițional, Suveranul e considerat ca sacru, strâns 
legat de lege şi de Biserică? Caracter sacru, 
independent de cine se găseşte pe tron, căci pleacă 
din fundul tradiției milenare strămoşeşti. 

Am ajunsa avea doi Domni: unulîn Muntenia, de carac- 
ter popular, şi celălalt în Moldova, de caracter militar, 
și, până azi, omul eroic, cel care-și are curajul răspun- 
derilor, pleacă totdeauna din Moldova, urmașa cavale- 
rilor maramurăşeni. Putem adăuga că aproape totdea- 
una Domnul cavaler moldovean a bătut pe Domnul 
popular muntean. Ce nu s'a abătut asupra acestor 
Domnii? Lupte între fiii buni și fiii nelegitimi, boieri 
cu pretenţie de a domni, dar totdeauna se căuta un Domn, 
oricare ar fi fost el, fie şi acela pe care-l puteai găsi, 

cnm spune'legenda, cu carul cu pește în drum, ca 
Petru Rareş, ori în fundul unei mănăstiri, ca atâția 
alții: oricine ar fi fost el, voința țării îl făcea Domn, 
şi-l sfinția. 

Aceasta este marea creație a poporului românesc, 
care a putut da pe Ştefan-cel-Mare, pe Mihai, pe înțe- 
leptul Matei Basarab, pe chibzuitul Brâncoveanu, cu 
grijă de cultură şi lux bizantin. 

Și, dacă a fost o vreme a Fanarioțţilor aici, la noi, 
a Domnilor străini de țară, de şi pentru mulți dintre ei 
n’a fost casul, noi i-am făcut să între în rostul Do- 
mniei româneşti, precum codurile lui Ipsilanti, Calli- 
machi, Carageà, peste ceia ce era de împrumut, aveau 
la basă obiceiul țării, codul popular românesc. În Bu- 
covina, cu toate paragrafele încâlcite ale codului aus- 
triac, mai ales când era vorba de moştenire, Românii 
au găsit totdeauna mijlocul, cu mintea lor isteață, de 
a se sustrage de la legea care nu era alor şi a ajunge 
tot la ceia ce ştiau ei că este obiceiul cel vechiu al țării, 

Iar, când am făcut mai târziu să vină Vodă-Carol, 
pentru a împiedeca luptele dintre boieri, l-am făcut să 
între în formele noastre, şi, dacă o Constituţie, de îm- 
prumut ca şi alte instituţii, l-a împiedecat de a fi Domn 
tradițional, la capătul unui lung șir de suferinţi politice, 
am ajuns noi, „oamenii buni şi bătrâni“, să restabilim 
în acea noapte memorabilă de z Februar 1938, pe 
Carol al II lea în rosturile noastre tradiționale. 


IV, 


Creaţiunile morale ale vitalităţii româneşti 





După ce ați văzut creaţia poporului românesc în 
domeniul organisării politice, creațiunea formelor de Stat, 
trecem acum la un domeniu care e mult mai impor- 
tant: la ceia ce se găsește în sufletul omenesc, unde 
se elaborează puterea care mână o societate spre ţin- 
tele ei naturale. Creaţiunea aceasta în domeniul sufle- 
tesc este ea de considerat ca fiind o dovadă de vitali- 
tate, sau nu? 

Se poate răspunde şi negativ, de oare ce se poate 
afirma că orice popor, mai curând sau mai târziu, în 
evoluția sa, poate ajunge la anumite ținte, fără să dea 
dovadă de o deosebită vitalitate. 

Răspunsul întăiu la această întrebare, pentru ca să 
ajungem la domeniul însuşi al realisărilor în creațiunea 
spirituală, stă şi în următorul fapt: Ceilalţi membri 
ai Imperiului roman de odinioară, devenit Imperiu bi- 
zantin, tot roman în esență, la un moment dat nau 
mai avut legăturile pe care le avuseră cu vechiul 
Imperiu. Deci, toate părțile acelea din fostul Imperiu 
au trăit în împrejurări mult mai bune decât ale po- 
porului nostru. Cei din Apus au fost mai favorisaţi de 
soartă. Dar mişcările barbarilor cari trec Dunărea spre 
provinciile Imperiului, peste convenţii necontenit stricate, 
căutau drumul spre Constantinopol şi oraşele bogate, de 
a căror pradă aveau nevoie, Pot s'ospun în parentesă 
pentru acei cari cred încă în marea deosebire ce ar fi 
fost între situația pe malul stâng al Dunării şi cea de 
pe malul drept. Cercetările lui Fustel de Coulanges, 
împotriva unor vechi păreri, au dovedit că elementul 
roman de pretutindeni este mult mai important decât 

elementul barbar venit să se suprapuie. Barbarii repre- 
sintau în general un grup mic de oameni, trăind în 
lagăr, pe un teritoriu restrâns, în anume puncte, cum 
a fost cu Uralo-Altaicii, şi numai din când în când 
mergeau de culegeau dijma de la naţiile supuse. Rar 
se revărsau asupra unui teritoriu mai întins pentru ca a- 
poi să rămână fixaţi pe o anume întindere, După nevoile 
de hrană ale animalelor din hordă, grupul barbar îşi 
schimbă locul, la anume epoci. Nu este o coborire a unei 
populații care caută sate şi oraşe ca să le distrugă şi să 
împrăștie lumea. Oamenii aceștia permit ca populația bă- 
ştinaşă să trăiască mai departe ; aceasta li asigură lor 
existenţa: altfel, cu populaţia alungată şi nimicită, n'ar fi 
avut cine lucra ogorul necesar tuturora, şi ar ti murit de 
foame. Se ştie că, atunci când se schimba un stăpân 
la băștinași, acesta mergea de se presinta Hanului, ca 
odinioară Domnii noștri Sultanului de la Constantinopl, 
şi, îndată ce primia întăritura, el se întorcea acasă și 
nimeni nu-l mai tulbura. Noi ni închipuim apoi că 
orice neam şi în orice vreme era dispus să-și ia greaua 
sarcină de a administra, de a organisa. Dar numai 
noi, modernii, avem această furie de a administra în 
orice domeniu. La noi nefiind o „administraţie“ bar- 
bară, ne-am administrat singuri. Odată ce stabilim 
astfel caracterul barbarilor, urmează numai că noi 
amâfostnecontenit tulburați, deran- 
jaţi, aş putea zice, de trecerea atâtor lumi pe la 
noi. Ei nu ne căutau pe noi în păduri şi poieni, pe 
locuri care nu presintau niciun interes, ci pe la noi 
era numai un drum de trecere pentru ei: prin Dobro- 
gea, pe la Porţile-de-fier, către Imperiu, ținta tuturor 
năvălitorilor, Eram astfel un teritoriu de stre- 
curare către lumea din Sud şi spre Apus. 

S'ar putea face o carte foarte interesantă despre dru- 
mul nostru. Să observăm numai cum se așează la noi 
oamenii față de drum. Dacă ar merge un străin de la 
Văleni la Ploeşti, ar putea crede că locuitorii acestei 
țări sânt în majoritate Tigani, fiindcă acei ce iese la 
drum, cu case cu tot, sânt ei, După aspectul acestor 
aşezări şi-ar putea îuchipui că Românii sânt răi gos- 
podari, Dar să ne depărtăm cu câțva chilometri de dium, 

şi vom găsi satele frumoase ale sătenilor noştri cu 
bună gospodărie. Aceasta fiindcă din vechime la noi 
s'a păstrat ideia că drumul este oprimejdie. 
Omul cuminte şi chibzuit se duce de se aşează ferit, 
în tăcere. Am zice că, şi în domeniul literaturii şi al 
ştiinții, oamenii cum se cade nu iese la drum, nu-și 
fac reclamă singuri, ci lucrează modest, ca şi gospo- 
darii cei buni cu așezările ferite, 

Ai noştri, prin trecerea aceasta necontenită de popu- 
laţii barbare, de unde şi abaterea de la drumul aducă- 
tor totdeauna de neliniști, n'au avut răgazul celor 
din Apus. Să ne gândim în ce condiţii au trăit fraţii 
noştri din Galia. Acolo a stăpânit Imperiul roman, după 
care au venit elemente barbare germane, dar când? 
După ce făcuseră şcoala romanității aici, la noi. Pu- 
hoiul barbar a trecut în Apus cu elemente noi, pe 
care nu le avuseră când veniseră aici, unde se filtra- 
seră, se curățiseră. Îi trimeseserăm măcar în parte ro- 
manisaţi, înțelegând puţin latineşte. 

Barbarii aceştia au căutat să imite pe dregătorii 
romani de odinioară, şi Galia nu a fost guvernată bar- 
bar, când aceştia o luară în stăpânire, ci roman. Toţi 
regii franci, începând cu Clovis, au bătut monedă ca 
Împărații romani din Răsărit. Cea mai mare satisfacţie 
a lor era recunoașterea în calitatea ce o dețineau, 
căpătarea unei distincții de la Împăratul bizantin. Lim- 
ba de Stat era tot limba latină, nu a barbarului stăpân, 
care dispărea ca atare, cu încetul; legile tot cele vechi 
pentru populația băștinașă. lar cu populația din orașe 
regii aceştia trăiau în cele mai bune condiţii. 

În oraşele de supt ocrotirea unui sfânt, care acesta 
era de fapt adevăratul stăpân, când venia un rege 
barbar, el simția ca o mare datorie a lui să meargă 
pentru a îngenunchia în fața moaştelor acestui sfânt, 
care era şi el continuatorul ordinii romane. Legăturile 
barbarilor cu lumea din Imperiul roman în Apus erau 
deci din cele mai bune. 

Să ne gândim și la barbarii cari trecură în Spanie. 
Aceştia ajungeau acolo într'o fasă şi mai înaintată de 
civilisație, după ce trecuseră prin poposirea în Galia. 
Ei putuseră trece și creștinați, oarecum, de la noi, Prima 

școală de creștinism o făcuseră deci supt influența po- 
pulației romanice din Imperiul de Răsărit, și Goţii lui 
Wulfila, cu Biblia în litere de aur pe fond de purpură, 
în părțile noastre şi-au făcut ucenicia, iar Biblia a fost 
scrisă, fără îndoială, aici, în Răsărit. 

Ce a suferit Italia de la acești barbari după venirea 
lui Odoacru? A fosto simplă trecere a unor elemente 
sătule şi culturalisate oarecum de trecerea pe la noi. 
Odoacru a cerut voie de la Împăratul din Con- 
stantinopol: ca să stea la Roma. El a fost un delegat 
al acestuia, 'vechilul, am putea spune, vicarul lui. 
Istoria” italiană ar avea de discutat această teorie şi, 
în loc să se presinte istoria italiană după năvălirile bar- 
bare, ar trebui să o facă reducând pe aceștia la pe- 
renitatea populației romanice de acolo. A venit apoi 
Teodoric, care răstoarnă pe Odoacru, dar cerând și el 
aceiași recunoaștere din partea Constantinopolului. El 
guvernează pe barbarii săi gotic, dar populaţia romană 
o cârmuieşte după legile ei vechi. Şi longobarzii tot aşa. 

Ambiţia tuturor acestora era aceia de a se integra cât 
mai mult ordinii și autorității romane. 

La noi a fost cu totul altfel: orasele au dispărut, 
drumurile au fost tăiate, dar nu și micile drumuri de 
comerț, care nau fost niciodată închise. Din numă- 
rul mare de monede ce se găsesc pretutindeni, putem 
deduce aceasta. Dacă este moneda, înseamnă că a 
existat drumul ; dacă e drumul, înseamnă că a existat 
o formă politică la noi, Îmi pare că unii cercetători mai 
tineri nu înțeleg această conclusie în legătură cu existența 
monedelor pe teritoriul nostru. Deci existența unei 
forme politice oarecare în aceste vremuri grele, care n'a 
putut fi niciodată întreruptă, a permis și asigurat cir- 
culaţia. Dacă nar fi.o administraţie, chiar în zilele 
noastre, probabil n'ar risca nimeni să pornească ori- 
unde. Cercetările mai vechi și mai noi, au scos la iveală 
o sumedenie de asemenea monede pretutindeni şi din 
toate timpurile. Acum de curând s'a găsit o monedă 
de aur la Hârșova. În mijlocul furtunilor și frământărilor 
noi am putut realisa ca şi cei din Apus creaţia noastră 
de cultură și viață morală. Cea d'intâiu creațiune este 
limba, 

Se pare că sunt oameni pasionați în discuţiile asupra 
limbii pe care o consideră ca un produs ce apare în 
cutare moment şi pe care trebuie să-l păstrăm aşa 
cum a fost în momentul acela, deci fără neologisme. 
Dar limba este un element viu, care evoluiază odată 
cu poporul care a produs- o, Nu există o formă cris- 
talină a limbii, în care să nu între niciun neologism, 
care nici nu este cel mai important element din ea. 
Limba trăiește, şi ea îşi are viaţa ei proprie. Neolo- 
gismele dispar singure dacă se dovedesc a nu ti nece- 
sare.Nimeni n'a condamnat neologismele greceşti la noi, 
dar ele s'au dus. A fost o vreme când aveam o mulțime 
de turcisme, ca pe vremea lui Ienăchiță Văcărescu: ni 
e greu să înţelegem limba în care şi-a scris el prosa 
din causa elementelor de influență turcească. Neologis- 
mele de orice fel sânt lucruri care se adaogă, se duc 
sau se pot și întoarce, Pe de altă parte, chiar prin 
realisarea unității politice a poporului românesc, va 
trebui să introducem o mulțime de elemente locale 
până atunci necunoscute literaturii. 

Limba este creația misterioasă cea mai importantă 
„şi cea mai caracteristică din tot ce poate alcătui un 
popor, de oare ce ea cuprinde însăşi simțirea acelui 
popor. Când el are o simțire săracă, limba lui se re- 
simte de această sărăcie şi, invers, dacă are o simţire 
aleasă. şi bogată, ea se înalță, se rafinează. Popoarele 
care n'au simțul frumuseţii, nu pot crea o limbă ar- 
.monioasă, Dacă un popor gândeşte strâmb, strâmbe 
iese şi manifestările sale de graiu. 

Limba e şi o literatură în mișcare, şi în ea tră- 
ieşte şi tot trecutul unui neam. Tot ce sa cântat, sa 
scris, tot ce s'a grăit de la om la om, toate lucrurile 
acestea şe găsesc încorporate în limbă, reunite şi su- 
blimate în ea. De aceia se cuvine ca un imn să-l înăl- 
țăm necontenit limbii noastre. În ea trăiesc topite 
toate temerile şi bucuriile noastre, toate hotăririle şi 
toate suferințile noastre. 

Să luăm un exemplu pentru a învedera cât de mult 
în ea trăiește trecutul poporului întreg. Germanii 
din Ardeal, despărțiți de restul poporului german la o 
anume epocă (cei din Banat mai târziu), au o limbă 

din care lipsesc anume elemente. Acestea nu s'au putut 
crea aici, fiindcă nu a fost o viață națională proprie 
mai vie, şi ceia ce nu se trăieşte nu se poate înoi. A 
trebuit ca ei să facă un împrumut, penţru aceste ele- 
mente, de la masa cea mare a poporului lor, cu care 
relațiile au fost posibile. Odată rupţi de rasa lor, limba. 
ar fi rămas la stadiul aşezării în ce priveşte evoluția, 
altele fiind împrejurările de viață. Dar sa întâmplat 
că Olandesii s'au aşezat în Africa de-Sud, Burii în 
Transvaal. Acelaşi e casul cu Francesii din Canada, în 
secolul al XVII-lea. Limba acestora este cu totul altceva 
decât a celor de acasă din aceiaşi obârşie. Despărţiţi 
de restul poporului lor de atâta timp, limba s'a des- 
voltat aparte. Dacă se ia o gazetă, vede cineva că are, 
a face cu o limbă simplă, influenţată de religie, în Ca- 
nada, cum nu e influențată limba francesă de acasă: 
o limbă ca a lui Malherbe de pe la 1600. La Buri e 
la fel. Vedem dar până la ce grad tot ce se petrece 
la un popor, se găseşte cuprins în limbă. 

Limba noastră a trebuit să se alcătuiască în împre- 
jurări foarte grele, după cum s'a făcut şi formația de 
Stat. A fost mai întăiu un fond roman foarte vechiu 
şi apoi necontenite unde romanice venite în diferite 
fase, chiar mai târziu. S'au adaus elemente barbare, 
mai ales slave, de la Slavii cari au trăit o vreme cu 
noi. Se spune de multe ori că avem un număr de cu- 
vinte slave mai mare decât cel latin. E vorba însă 
dacă aceste cuvinte slave au o întrebuințare curentă 
ori nu. Să ascultăm o conversație dintre noi, sau, în 
momentul de față, când vorbesc aici, câte cuvinte slave 
sânt aduse în vorbirea mea? Vedem deci că predomi- 
nă ca întrebuiațare cuvintele latine, care formează te- 
sătura însăşi a limbii noastre. Şi nu e vorba numai de 
vocabulariu. Vocabulariul samănă cu o haină, dar 
trupul său însuși e fisiologia limbii: declinarea, conjuga- 
rea. Apoi fonetica și morfologia, schimbarea de sunete care 
sânt latine. Legile organice ale limbii sânt latine. 

În Elveţia, pe văile Alpilor sânt locuitorii numiţi 
Rumunșşi, ceia ce înseamnă Romanici, cărora li se mai 
spune și: Grisoni, după ligile grisone, sau Ladini, oa- 
meni puțini la număr, răspândiți şi în Tirolul italian, în 

Liechtenstein, pe cari îi recunoşti imediat cării rase 
aparțin, având faţa de multe ori exact ca a noastră. 
Ei au fost cândva în Panonia, dar au venit barbarii, 
„cari i-au imprăștiat, ajungând o parte tocmai în Elve- 
ţia, iar alţii, izgoniți, sau refugiat la noi. Nu trebuie 
să se uite că s'au adus necontenit elemente romane la 
populația noastră, şi din această parte de Apus Ladinii 
aceştia, puţini şi săraci, au fost copleșiți de adaosul 
mai numeros german, şi capacitatea lor de vitalitate a 
scăzut. Au împrumutat o mulţime de cuvinte italiene, 
dar mai ales foarte multe elemente germane. Cine ar 
putea spune însă că interesanta limbă ladină, de atâtea 
nuanțe, este un dialect german? La noi, fiind popula- 
ţia mult mai numeroasă, compactă pretutindeni, din 
munți şi poieni până pe margenile Dunării, am resistat, 
am ținut piept oricând şi oricui, şi, fiind un popor cu 
toate ramurile de activitate, am creat o limbă cum 
am vrut şi cum toate nevoile noastre au cerut-o: n'am 
primit nimic esențial de la alţii. Ce s'a mai adaos de 
la vecinii sau stăpânii străini, trecători, a fost foarte 
puțin: o mică parte din vocabulariul viu. Dar şi ce 
am primit, am căutat să adaptăm la forma cea mai 
potrivită cu sufletul şi simțirea noastră. 

În limba aceasta, care este o dovadă de mare vitali- 
tate în creațiune, sânt două însuşiri foarte importante. 
Întâiu, toate cuvintele sânt clare: un cuvânt nu a pă- 
truns. sau nu a rămas dacă a avut alături altul cu 
aceiaşi formă, dar cu alt înțeles. Am spus că n'am re- 
ținut pe duce pentru stăpân, conducător, — de oare 
ce era alături cuvântul a duce, cu o formă a verbului, 
Dacă zicem a iu bi, cuvânt care este slav, aceasta 
nu înseamnă că noi nu am iubit înainte de a fi pri- 
mit termenul slav, ci păstrând pe amo am fi dat, da- 
torită schimbării de sunete, î m, care mai are un sens, 
Deci, când s'a oferit un alt cuvânt, l-am păstrat pe a- 
cesta, de şi noi mai avem şi a plăcea alături de a 
iubi. Pe sic l-am prefăcut în şi, iar, înce priveşte 
afirmaţia, şi azi se spune în Ardeal prin unele părții e: 
cum însă aceasta înseamnă și a treia persoană singular 
de la indicativul present al verbului a fi, s'a sacri- 
ficat această afirmaţie slavului da, care a rămas. 

Al doilea element original, arătând o vitalitate pu- 
ternică la poporul românesc, stă în frumuseța cu- 
vântului. Noi nu primim cuvântul colțuros, care 
ni zgârie urechea, şi, chiar dacă l-am primit, am făcut 
ca apa ce spală pietrele: l-am netezit, lam potrivit ar- 
moniei limbii noastre. Am observat:o pentru cuvântul 
de voevod al Slavilor, prefăcut de noi în v odă. 
Sânt alte limbi care repetă o silabă până la oboseală, 
până la desgust. Dar iată şi un al treilea element de 
originalitate, deci de vitalitate: noi sântem un popor cu 
oputeredenuanţareinfinită, care este 
o foarte mare calitate. E motivul pentru care am pri- 
mit foarte multe cuvinte străine. Poporul acesta e de 
o istețime şi de o aplecare spre glumă fără păreche. 
Proverbele noastre sânt adesea făcute din măiestre pă- 
călituri. Deci orice cuvânt venit din afară îl putem 
primi dacă el corespunde la o anumită nuanță. Pentru 
acelaşi gând avem astfel o posibilitate nesfârșită de 
termini. Un nou cuvânt dintr'o altă limbă nu represintă 
adesea decât o nuanţă. 

Deci: o limbă clară, frumoasă, de o foarte bogată 
nuanțare şi armonie, aceasta e limba românească. 


Al doilea lucru pe care l-am creat noi şi care este 
cea mai mare comoară și mândrie a noastră este arta 
veche populară. Ea este cea mai mare creațiune a 
noastră, alături de limbă, şi din nenorocire o pierdem. 
Limba o putem strica, n'o putem pierde. Arta aceasta 
în toate domeniile o pierdem însă în liniile ei armoni- 
oase, O pierdem în arhitectură, în sculptură, în țesă- 
tură, în portul nostru popular de care se vorbeşte atâta, 
dar fără o înțelegere şi preţuire adevărată. În zădar, 
în momentul de față, se încearcă a crea un fel de 
costume pentru toată ţara, „costumul național“. Portul 
e legat de fiecare regiune şi are elemente care acolo 
se potrivesc. Portului de Muscel al Reginei Elisabeta 
care se admira prin saloane i se potriviau fluturii cari 
pot înlocui migala firului de aur și a lânii cusute, dar 
el nu-şi află rostul aiurea. Fiecare costum își are ori- 
ginea şi socotelile sale, care nu pot fi schimbate, și el 
trebuie păstrat aşa cum este. Se crede că, dacă înşiră 

cineva mătasă de diferite colori pe o stofă supţire, poate 
avea un costum naţional. O astfel de ie ajunge de se fa- 
brică pentru orice coconiță care ține să aibă o blusă 
mai mult sau mai puțin transparentă. 

Arta noastră veche, cu forme nesfârşite ale liniei, 
vine din vechea artă tracică, din adâncul vremurilor, 
şi de aceia unele elemente se află și la Albanesi și la 
Sârbi, sau până departe în Ucraina şi Nordul carpatic, 
ba chiar dincolo, în Cehoslovacia de ieri, unde se poate 
vedea la Cehi cojocul nostru cu aceleaşi flori şi chiar 
cu aceiaşi denumire. Fustanela Grecilor nu este întrun 
fel decât cămașa noastră, jar fesul lor ţine de căciula 
de odinioară a şefilor. 

Noi am moştenit această artă geometrică, de o în- 
tindere imensă, care merge până în Manciuria şi Ame- 
rica-de-Nord, oprindu-se numai în Mexic. Dar moşte- 
nirea aceasta am supue-o unei influențe de măsură şi 
ordine care venia din fondul roman. În tot ce avem și 
facem, nu punem prea mult, — nimic peste măsură, — 
„ne quid ultra“, pnòèy ay. Originalitatea tracică a unei 
arte lineiare, geometrice şi disciplina romană stau deci 
împreună la basa artei noastre populare. Când s'a în- 
tâmplat să primim ceva de aiurea prin cei de sus, dacă 
a fost plăcut, sa păstrat, ca în costumul de Muscel, cu 
atâta bogăţie de fir, care nu e decât moştenirea cos- 
tumului bogat de la Curtea bizantină, trecut la Doamna 
noastră, iar de acolo în elementele acestea ale artei 
populare. La vechea artă tracică s'a adăogat cromatica 
nouă. bizantină supt influența Curţii domneşti. lar coc- 
tumul de alb şi negru din regiunea Sibiiului trebuie şi 
el să şi aibă explicația. Formele care nu au fost capa- 
bile să între într'o sintesă au fostae lăsate la o parte, 
au căzut de la sine. 

Dacă în arta clădirilor noiar fi ceva care să se ase- 
mene cu formele noastre vechi, am primi-o, dar e stră- 
inā cu totul de sufletul şi moștenirea noaslră. Acest 
trecut a creat minunata sintesă care este biserica mol- 
dovenesscă, având jos prispa pe care acasă la el stă 
țăranul, fiind salonul lui pentru oaspeți şi pe care se 
și culcă une ori. De-asupra prispei se întinde o țesă- 
tură de cărămizi aparente, în două registre, care se urcă 

până supt streașină, cu firide arcuite. Meşterii lui Ştefan- 
cel-Mare au pus acolo unde se întâlnesc capetele ar- 
curilor câte trei discuri smălțuite, de diferite colori. 
Ce înseamnă coloraţia acestora și roşul cărămizilor, ce 
fixează anume linii, decât cromatica dintr'o ie? Noi 
vedem cromatic. Coperișurile bisericilor lui Ştefan-cel- 
Mare și Petru Rareş sânt cu streşini largi, care apără 
ca o margene de pălărie. 

Bisericile acestea moldoveneşti au în jurul uşilor și 
fereştilor o ornamentaţie de piatră. Liniile care se taie 
la cele mici, la cele mari: arcul sfărâmat, fereastra 
trilobată . înseamnă artă gotică venită din Ardeal prin 
meşterii aduși aici. Nu se poate o clădire mai armo- 
nioasă, mai simplă, mai proporționată decât biserica 
moldovenească. Afară gotică, înlăuntru bizantină, în 
total românească. Ea represintă sintesa cea mai per- 
fectă în arta noastră arhitecturală. Şi, odată această 
formă fixată, ea a alergat oriunde în Moldova. Nu şi 
în Muntenia, unde bisericile, în legătură cu altă climă, 
au pridvorul deschis, pe stâlpi. Acest pridvor apare 
şi în Moldova, dar el este adoptat în Muntenia, unde 
se generalisează. Stâlpii chiamă elemente de sculptură. 

De la o vreme, după o perioadă a cromaticei prin di- 
versitatea materialelor, apare pictura exterioară de pe 
păreţi, une ori şi ornamente în stuc, cu elemente orien- 
tale. În Moldova, numai pe vremea lui Ştefan-cel- 
Mare şi Petru Rareş se întâlnesc biserici cu pictură 
în afară, de oare ce se va fi constatat că nu resistă 
deplin, afară de casuri excepționale, acelea pe zi- 
duri de spre crivăţ, din causa climei mai aspre. Când 
s'au introdus la bisericile muntene ornamente de 
sculptură din Renaștere, țăranul le-a furat imediat, 
scoțând pentru el îndemnul la decorația în tencuială, 
cum s'a întâmplat și cu stema Cantacuzinilor sau a 
Filipeştilor, care se află în ornamentaţia caselor ţără- 
neşti de pe întreagă valea aceasta. Din cei doi lei cari 
țin o roată, stema familiei Filipescu, ori din vulturul 
cantacuzinesc țăranii de pe valea Prahovei au făcut 
scheme geometrice de podoabă ale casei, care se fac, 
fie în tencuiala păreților, fie în lemn de-asupra prid- 
vorului. În multe casuri, leii cu roate nu mai au nimic 

aparent din forma lor de la început, dar obiceiul se 
continuă alături de florile stilisate. 

Al treilea element de creaţiune al vitalității noastre 
e dreptul român, lucru foate simplu şi foarte com- 
plicat totodată, compus din vechiul fond tracic peste 
care a venit ordinea romană, apoi o oarecare influență 
bizantină, și toate acestea au fost aşa de bine ames- 
tecate, încât noi am făcut ceva ce este al nostru, chiar 
dacă am primit influenţe de aiurea: Am făcut acelaşi 
lucru ca şi cu codul lui Napoleon sau cel austriac, în 
Bucovina, pe care, în unele părți, Românii niciodată 
nu l-au primit să se aplice. Am putut trece pe supt 
ele cu mijloace care sânt ale noastre. Niciodată n'ar fi 
primit Bucovineanul să se facă împărțirea averii după 
o lege care nu era a lui. 

Ultima însușire a noastră, care vine tot din vitalita- 
tea aceasta creatoare, forma pe care-a luat-o crești- 
nismul, este, de fapt, un creştinism latin, nu unul german, 
unul slav şi unul bizantin, fiecare cuprinzând alte ele- 
mente. În locul discursului pe care l-ar face din am- 
von un teolog filosofic, nouă ni trebue biserica bogată 
în podoabe de aur, cu icoanele pe păreți, cu magia 
cântecelor, cu tainele altarului ascuns, în dosul catape- 
tesmei cu uşile împărăteşti. Și în biserică totul trebuie 
adaptat sufletului nostru, simțirii noastre. Formalismul 
sec, ca și bolnavul misticism nu prind la oamenii vii 
şi sănătoși din rasa noastră.. La noi, s'a creat din creş- 
tinism şi din superstițiile păgâne o religie populară, 
cuprinzând tot ce e bun, milostiv şi duios. 

Creștinismul acesta de sintesă, discret şi smerit, nu 
se rupe de societate şi nici nu se amestecă în viața ei 
spre a o domina. E o religie a „popei“ însurat, care 
face parte dintr'o familie și une ori, în depărtate col- 
țuri sărace, umblă îmbrăcat ca țăranii şi răstoarnă 
brazda la fel cu dânșii. 

În toate aceste creațiuni e sufletul nostru cu simți- 
rea lui, şinu ni rămâne acum de cât să adantăm aceste 
creațiuni de sintesă, milenare, dovezi neîntrecute ale 
vitalității unui neam, la formele şi nevoile vieţii 
moderne. 


V. 


Consideraţii finale. 
Cum am biruit greutățile vremilor. 





E interesant să se vadă cum a putut poporul 
românesc în afară de greutăţile de la început și 
înainte de alcătuirea primei sintese, care e în secolele 
al VII-lea şi al VIII-lea, când putem vorbi de o nație 
şi o limbă românească, în această epocă pe care filologii 
o numesc pre-românească, sau proto-românească, cum 
își creiază şi Bulgarii proto-Bulgari, să străbată toate 
neajunsurile, şi după aceia în tot decursul evului mediu, 
epoca modernă şi contemporană. Ce dovezi de vitali- 
tate defensivă a dat poporul nostru în toată această 
vreme până în zilele noastre pe care le-am biruit? 

Voiu pleca de la faptul că noi am stat în drumul 
naţiilor, în bine şi în rău, prin comerț şi toate influ- 
ențele la care am fost supuși, 

Este o ideie falsă aceia care zice că poporulcel mai sigur 
e acela care nu a primit influenţe de aiure, Dar dovada de 
putere a unui om sau a unui popor este alta, anume 
aceia de a-şi însuşi multe lucruri din afară, pe care şi le 
asimilează perfect, Din punctul acesta de vedere al influ- 
enţelor, e bine şi rău că a trecut atâta lume peste noi. 

Au-venit Germanii, cari s'au aşezat vremelnic pe 
ici pe colo, li-au urmat Uralo-Altaicii, cari nu s'au in- 
filtrat, nu s'au aşezat între noi, n'au devenit nici mă- 
car vecinii noştri și nici tovarăşi; ei au fost poporul 
de drumuri mari şi n'au avut totdeauna atitudini de 
năvălitori, cari să facă viața imposibilă localnicilor. Po- 
esia lui Alecsandri va fi ea frumoasă, dar așa cum 
presintă iuruşul barbar, nu se poate primi. 

Dar mai e un lucru care ne poate lămuri asupra rapor- 
turilor dintre barbari și tocainici. Viaţa Sfântului Severin, 

care a trăit prin Noric, este un document foarte interesant 
în ce priveşte acest raport. În descrierile din lăuntru se 
vede ce se petrece între barbari și băştinaşi. Barbarii 
aveau o ţintă, şi ei erau gata oricând să ajungă lao 
înțelegere cu locuitorii, să încheie un „pact de neagresi- 
une“, am putea zice, după terminologia de azi, cu lumea 
pe care o găsiau acolo, care și ea era foarte bucuroasă 
să ajungă cu barbarul la învoială: îi da ce-i da, şi a- 
cesta își căuta cele mai adese ori de drum, Se vede 
în Viaţa Sf. Severin cum ei stau de vorbă cu episcopul, 
care el deținea puterea, el era stăpânul cetăţii pe urma 
retragerii stăpânirii romane, a cării ordine episcopul 
creștin o înlocuise acum. Spunea episcopul cât poate 
da, şi asculta cât poate lăsa celălalt, care era mulțămit 
când căpăta ceva. 

Dar nu e mai puțin adevărat căa avea un loc 
ca acesta al nostru era incomod. L-am fi schimbat 
pe un altul de aiurea, dar era o imposibilitate din 
toate punctele de vedere. În primul rând, cum am 
mai arătat într'una din conferințile din ciclul acesta, 
populația aceasta, în ciuda tuturor vitregiilor abătute 
asupra ei, nu sa deslipit de pămăntul ei. Este un 
cântec bănăţean foarte frumos în care e vorba de pasă- 
rea ce-și are cuibul în pomul de pe margenea dru- 
mului, în care: 

Câţi pe drum călătoresc 

Toţi în el zburăturesc. 
Noi sântem pasărea cu cuibul în copacul în care toți 
au zburăturit. 

Cum am ieşit noi din aceste situaţii grele, cum sa 
comportat populația aceasta, dovedind vitalitatea eiextra- 
ordinară față de ocupanţi, cum ne-am comportat față 
de stăpânii străini, căci au fost şi aceștia, şi, al treilea, 
cum ne-am comportat noi față de ocupațiile sufletești, 
rămânând ca mai înainte, din toate acestea alegân- 
du-ne doar cu un spor de influență potrivită pe mäsu- 
ra noastră? 

Voiu arăta cum ne-am tras de frumos din toate 
aceste neajunsuri ale istoriei. Noi am trecut de sigur 
şi peste mai multe ocupaţii sufleteşti. Amintesc pe cea 
slavă, care a fost mai întâiu, apoi una grecească, una 

franțuzească, chiar și una turcească, din care am păs- 
trat unele elemente de artă. Din toate am ştiut însă să 
ieşim convenabil, şi aproape totdeauna cu folos. În 
ceia ce priveşte atitud: nea noastră față de ocupanți, 
vorbind de cei trecători, apoi de cei dăinuitori, cari 
ne-au cuprins în Statul lor, în unele provincii, ca: Ar- 
dealul, Bucovina, Oltenia, Basarabia, și am putea vorbi 
şi de o ocupaţie turcească pe malul stâng al Dunării, 
la Giurgiu, Brăila, Reni, Tighinea, Ismail şi mai sus 
Hotinul, care au fost, o vreme, cu toatele raiele turcești, 
de unde şi numele de Răileni, vom vedea că, peste tot 
ce a fost, noi am rămas aceiași. 

Una din aceste ocupaţii este în legătură cu tentati- 
va necontenită a unora dintre vecinii noştri de a trans- 
forma omagiul Domnilor noștri într'o stăpânire, mai 
lungă ori mai scurtă după împrejurări, dar pe care, cu 
dibăcie, am reușit totdeauna să o înlăturăm. Noi, cei 
de azi, sântem obişnuiţi să vedem un act umil în pre- 
starea actului de omagiu față de regii unguri sau poloni 
din secolele al XIV-lea şi al XV.lea. Omagiul acesta însă 
nu a existat nici pentru Muntenia și nici pentru Moldova 
întreagă. Omagiul exista numai pentru unele părți din 
Nordul Moldovei, ca Tara Sepenicului sau Şipinţului, ori 
Pocuția. Ca să existe omagiu făcut pentru țara întreagă, 
se cereau două condiții: ca țara să fi fost cucerită 
întreagă de rege, sau din partea Domnului să se fi făcut 
un act fundamental de vasalitate, prin care țara întrea- 
gă să stea la disposiția suzeranului. Ștefan-cel-Mare 
s'a dus acolo în Pocuția de a prestat omagiul pentru 
ea, nu în altă parte, ceia ce insemna că el nu se simpia 
îndatorat către regele polon decât pentru această țară. 
Evul mediu este o epocă de legături dela om la om, 
între rege şi anumiţi locuitori. Regele Angliei, care 
era şi duce al Normandiei, era vasalul regelui Franciei; 
aceasta însă nu era o scădere pentru el, care nu s'a socotit 
mai mic decât regele Franciei, Fără existența unor 
astfel de legături, evul mediu ar fi fost un haos. Nu 
sânt cu nimic mai grave legăturile evului mediu dela 
vasal la suzeran decât ceia ce facem noi azi. Noi tri- 
metem Suveranii în visite la alte naţii pentru unele. 
mijlociri, sau încheiem acte ca tratatul nostru din Martie 

1939 cu cine știm că s'a încheiat: de sigur că represintă 
mai mult această îngenunchere economică decât prestarea 
unui omagiu faţă de un rege oarecare de atunci. Am văzut 
pentru care provincii Domnul moldovean presta jură- 
mântul; în Muntenia el se făcea către regele unguresc 
pentru feude ca: Severinul, Făgărașul, Amlașul. 

„Şi de data aceasta, vitalitatea noastră sa dovedit 
în felul cum am interpretat şi cum am știut scăpa de 
obligaţiile de vasalitate, Evul mediu este o vreme cu 
legături ce trec puţin peste libertate. În dreptul evu- 
lui mediu, în ce priveşte vasalitatea, se cuprindeau 
anume îndatoriri de ajutor faţă de suzeran, de a „felicita“ 
cu bani la căsătoria primei fiice şi la alte împre- 
jurări, sau vasalul trebuia să participe la anume cere- 
monii: întreaga avere și armată puteau să steie la disposiția 
suzeranului. Aproape dela toate aceste îndatoriri, noi 
ne-am sustras. La ceremonii Domnii noștri nu au par- 
ticipat, şi bani mai niciodată nu au dat, cu armata 
am stat gata numai când țara însăşi era în primejdie. 
La dietele polone Moldova nu a trimis niciodată c de- 
legație, aşa cum s'ar fi făcut din partea unor vasali ce 
s'ar fi recunoscut. Legăturile de vasalitate, chiar dacă 
actul a fost făcut, nu au fost aşa de strânse ca în 
Apus, şi apoi, prin firea noastră şi a lucrurilor de aici, 
nu am fost dispuşi niciodată să le îndeplinim. Noi 
ne-am putut strecura, îndeplinind formele și furând 
fondul, din toată această instituție medievală. 

În secolul al XIV-lea, când Vladislav-Vodă Munteanul 
prestează omagiul către regele ungar, el jură pe cei 
trei sfinți cari ocrotiau Ungaria, spre a face plăcere de 
sigur regelui, dar în ei nu a crezut; niciodată în viața sa. O 
făcea numai pentru a evita realităţile neplăcute. Ce-i păsa 
Domnului nostru dacă prin jurământul pe sfinţi de cari 
abia auzise, putea să obție liniştea într'o parte a ţării, 
care ar fi putut fi primejduită? În secolul al XV-lea 
şi al XVI-lea, legăturile acestea de vasalitate slăbesc 
și nu mai au aproape nicio valoare. E vremea când 
porneşte lupta împotriva Imperiului Otoman, şi, înce- 
pând cu secolul al XVII-lea, candidații la moştenirea Im- 
periului slăbit nu lipsesc. Aproape trei şferturi din veacul 
al XVIII-lea noi am fost ocupați de Ruși în legătură 

cu luptele continue dintre ei şi Turci. Au venit 
pe rând aici Petru-cel-Mare, generalul Miinnich, generalii 
Ecaterinei a Il-a. Austriecii au venit și ei în dese rân- 
duri, și Brâncoveanu, la un moment dat, a chemat pe 
Tatari ca să scoată pe Austrieci afară, și apoi a plătit 
pe Tatari ca să plece El ştia proverbul: „Cuiu cu cuiu 
se scoate“. Pe vremea lui Eugeniu de Savoia, Italian 
prin origine, Frances prin creştere şi Austriac prin an- 
gajament, când Austriei îi mergea foarte. bine în răz- 
boaie, aceasta ni ia cele cinci judeţe oltene, pe care 
însă le vom recâștiga curând, pe vremea lui Constantin 
Mavrocordat, şi când Austriei nu-i mai era aşa de uşor 
în războaie, de oare ce nu majera Eugeniu de Savoia. 
A fost iarăşi o ocupație austriacă la 1700-71, în răz= 
boiul care s'a terminat cu tratatul de la Siştov, ocu- 
paţie care apoi nu s'a mai repetat până la războiul Crimeii. 

Ce am făcut noi pe vremea acestor ocupaţii, când 
ruseşti, când nemțești? Ce am făcut și pe vremea 
lui Brâncoveanu, care era un foarte fin observator şi 
„un om fără teorii, — cel mai bun lucru e să nu se sacrifice 
realitatea pentru teorie —, dar cu spirit de observaţie. În. 
timpul răzb iului din 1633, pe când Austriecii rămăseseră 
în țară cu generalul Heissler, apoi în războiul ruso-turc din 
1711, Brâncoveanu şi-a dat samă că e mai bine cu Turcii, 
cari rămâneau la ei departe, decât cu creștinii, cari 
erau deprinşi a guverna, El na sosit cu armata sa 
unde i se cerea şi unde era şi Dimitrie Cantemir, 
om cu teorii şi care și-a mântuit zilele aproape 
ca un exilat acolo la Moscova, deşi şi el se gândia tot 
româneşte ca şi Brâncoveanu : că Rușii trebuie să dea 
budgetul, iar noi să-l mâncăm. S'a întâmplat că vizirul 
s'a grăbit, aşa cum nu se aştepta Petru-cel-Mare, și s'a 
ajuns la lupta desastroasă de la Stănilești. Brâncoveanu, 
cu lagărul aşezat în gura Urlaţilor, nu s'a mișcat, aş- 
teptând să se decidă izbânda. Puțin i-a păsat lui că 
Petru-cel-Mare l-a numit „Iuda“ Brâncoveanu ; el a ră- 
mas cu ţara lui întreagă. 

Când au venit apoi Austriecii, după ea de 
au ocupat cele cinci județe, s'au presintat boieri cari 
şi-au oferit serviciile. Gheorghe Cantacuzino spera să ajun- 
gă Domu al Olteniei cel puțin, dacă nu al Țării-Românești 

întregi. Ce au făcut ei, cum au umblat, dar, după pacea 
dela Belgrad, când nis'au restituit cele cinci județe, 
acestea erau aşa cum le luase Austria. Nu se schim- 
base nimic de samă, cu toate încercările stâpânilor 
vremelnici ; avusem doar pierăeri de bani, în co- 
merț ceva, şi atât; viața morală a rămas neatinsă. 
Iar, când a venit generalul Miinnich în Moldova, a fost 
primit de clerici cu Evanghelia, în sunete de clopote. S'au 
făcut generalului tot felul de daruri, de promisiuni, de de- 
claraţii din partea alor noștri. Dar, cum au venit, aşa s'au 
dus. Resultatul, de când ne știm noi, e că nam 
servit niciodată credincios pe acela care ne-a stă- 
pânit cu sila. Între puterea lui şi istețimea noastră, 
până la urmă a biruit iscusința noastră romănească. 
Nu năvala ne-a stăpânit pe noi,ci noii-am jucat pe ei. 
Au venit apoi și alte ocupaţii, prin anii 177c-4, 
dar, departe de a ne socoti anexaţi la Împărăția rusească, 
boierii noştri puneau la cale tot felul de planuri, în care 
era vorba de o ocrotire rusească, dar cu condiție ca 
temeiul așezămintelor “Țării să rămâie aşa cum a fost 
mai înainte. Din lucrul acesta iese viitoarea libertate 
"şi tărie. Apoi, când au venit Ruşiila 1828, supt Nicolae 
Pavlovici, Mihai-Vodă Sturdza, care era un om de o 
neîntrecută istețime, cu toate greutățile ce a avut de 
trecut a reuşit totdeauna să facă politica noastră 
tradițională alături de aceia a Rușilor. Iar, în timpul 
războiului Crimeii, când se căuta a se înarma țăranii 
noştri pentru a-i folosi ca pază împotriva Turcilor, 
aceștia îşi făceau socoteala până la urmă că tot e mai 
bine să ajute pe Turci şi nu pe creștini, cari, în casul 
acesta, erau Rușii, de cari aveau mai mult a se teme. 
Aceasta dovedeşte o foarte fină observaţie şi o mare 
putere de vitalitate şi la clasa de jos a noastră. 
Acuma câţiva ani, d. Alexandru Lăpedatu a tăgă- 
duit importanța actului pe care vreau să-l amintesc 
şi acum şi în care e vorba de lucruri de pela 1790-91. 
Austriecii erau la Bucureşti, unde se așează de-a binelea, 
interesându-se mai mult de mâncare decât de luptele 
cu Turcii. Prinţul Iosif îşi închipui că Țara-Românească 
era de acum ca şi anexată, și se ceru, la un moment 

dat, boierilor din Muntenia să jure credință Împăratului 
din Viena. Pe vremea aceia era consul austriac la 
Bucureşti Merkelius, un om simplu. Între boierii cari 
trebuiau să jure era şitânărul Ioan Cantacuzino, şi el 
a înlocuit formula de jurământ austriacă printr'un text 
oarecum schimbat, aşa că boierii noştri au jurat pe 
ce li-a convenit. 

Iată cum vitalitatea noastră, prin boieri, prin țărani, în 
tot ce au făcut,a ştiut să se apere în vremea acestor ocu- 
paţii. Nu e nevoie să insist asupra celor petrecute în cursul 
Marelui Războiu, când cel mai apăsător și cel mai des- 
gustător regim s'a abătut asupra noastră. 

Să ni aducem aminte de dibăcia cu care atâţia priso- 
nieri români au trecut în Moldova, cu ajutorul sătenilor 
şi doamnelor noastre, pe supt nasul sentinelelor ger- 
mane. Am găsit totdeauna un mijloc dea face ce 
ne convenia nouă chiar în cele mai grele împrejurări. 

Trecem acum la părțile stăpânite de State vecine. Cea 
dintăiu stăpânire de acestea a fost în Ardeal şi în păr- 
tile vecine. Stăpânirea aici este un lucru care nu s'a făcut 
pe vremea regelui Ştefan I-iu, ci maj târziu, către sfârşitul 
secolului al al XII-lea. La început nu era vorba decât de 
înaintarea in Ardeala acelor delegaţi ai Papei cari erau. 
regii apostolici ai Ungariei după creştinare, şi numai după 
ce luptele dintre partidul pigân şi creştin se potoliseră și 
dinastia se stabilise. Nu este luarea în stăpânire a unui ținut 
golit de populaţie, ci e înaintarea regilorcu o anume 
misiune, ca apostoli ai noii credinți catolice, în Ardeal, 
unde era fără îndoială o populație băştinaşă, mai săra- 
că, mai rară, dar era. Primele năvăliri ale noilor popo- 
siţi în Panonia se îndreaptă, o bucată de vreme, spre 
Apus, până dincolo de valea Rinului, de unde vine 
probabil şi numele de ogre („monstru“ e), sau, în foarte 
multe casuri năvălirile lor se produc către Imperiul 
bizantin. În Ardealul cu o viață locală modestă, stră- 
bătut încă de unde puternice pecenege, au întrat deci 
regii ungari pentru a împlânta crucea şi steagul catolic 
împotriva ortodoxiei, căreia, cândva, prin stăruințile 
venite din Bizanţ, erau să i se alipească însă chiar Un- 
gurii. În această calitate au intrat Ungurii în Ardeal, şi 
treptat. Când au venit apoi acolo, ei n'au venit cu un 

sistem al lor, ci cu cel moștenit de la Carol-cel- 
Mare, cu sistemul de administrație carolingiană, o 
viață de cetate cum nu era la noi, unde temeiul 
vieții româneşti erau satele. De aici nevoia de cetăţi 
conduse de burgravi sau pârcălabi, elemente aduse 
de aiurea, populaţia locală fiind lăsată mai departe în 
rosturile ei cele vechi. Înşişi regii ungari nu se con- 
sideră în această epocă decât ca un fel de represintanţi ai 
tipului lui Carol-cel-Mare, de unde și titlul de firdly-craiu. 
Cetățile ce se întemeiază în Ardeal, vâr-urile, nu sânt 
decât imitația burgurilor carolingiene, creații nu în legă- 
tură cu viața localnicilor, ci cu nevoia de administraţie. 

Deci de la început nu avem o ordine civilă, 
ci una militară. Cetățile din Ardeal au același ținut 
pătrat în jur, care să li asigure viaţa, ca și cetăţile 
moldoveneşti, făcute de primii 'voevozi descălecători 
pentru anume nevoi de apărare. Locuitorii cei vechi 
sânt unii în legătură cu cetățile, pentru care ei sânt 
„iobagiones“, în sensul cel bun de la început, când aceasta 
însemna: luptători, oameni la cari în primele timpuri 
regii făceau apel în vreme de primejdie. Alţii au rămas 
ce au fost, păstrându-și viața cea veche, cu juzii 
lor în grupe de sate, ca acelea de lângă Brașov, în Săcele, 
ori la Bârgău, lângă Bistrița, ori în Munţii Apuseni şi aiu- 
rea. Supt Arpadieni, cei mai mulți sânt lăsaţi în rosturile 
lor de la început. Cânds'a ajuns însă la Angevini, cari 
au căutat să introducă şi în Ungaria ordinea cavale- 
rească de acasă, din Franța, organisând totulcavalereşte, 
atunci situația elementului românesc se schimbă. 

Angevinilor ii trebuiau soldaţi, şi ai noștri s'au 
presintat imediat ca să servească pe rege. În 
felul acesta sa umplut și Maramurăşul de „milites“ 
români, de „viteji“. De aceia vedem în cutare biserică 
din Ardeal o frescă foarte interesantă şi impresionantă, 
unde e zugrăvit bărbatul, un țăran desigur, cu sabia 
spânzurându-i de gât, ceia ce însemnează că el era 
ostaşul, cavalerul regelui, iar alături de ele zu- 
grăvită femeia, în costumul popular românesc. Va 
fi fost plin Ardealul de aceşti „milites“ ai regelui. 

Au venit apoi Corvineștii, când situația elementului 
nostru românesc s'a păstrat foarte bine. Un Iancu Hu- 

nyadi, cere-şi petrecuse parte din tinereță la Milano şi 
care a rămas toată viața un om de cruciată împotriva 
Turcilor în părţile acestea, a avut totdeauna nevoie de 
ostaşi pe cari şi i-a recrutat bucuros printre Românii săi. 

Secolul al XVI-lea înseamnă căderea Ungariei şi, o 
vreme, situația Românilor rămâne aceiaşi. Tot în acest 
secol soseşte Reforma în Ungaria peste catolicism, și deci și 
în Ardeal credința nouă se îmbie Românilor. Ungurii, 
deveniți calvini, insistă pentru câștigarea populaţiei ro- 
mâneşti, care declară că va merge la superintendentul 
lor, dar pune condiţia că, dacă acesta este tot ca epis- 
copul de mai înainte, bine, dacă nu, apoi ei îşi au 
episcopul lor cel vechiu. În felul acesta s'a apărat po- 
porul nostru din Ardeal în jurul Bisericii, fiind calvin 
sau orice i se impunea, când împrejurările erau grele, 
dar ei tot de ce ştiau şi apucaseră rămâneau legaţi. 

La începutul secolului al XVIII-lea a venit Împăra- 
tul, cu Iesuiţii lui. Sa cerut cu insistență Românilor 
să treacă la catolicism, sau să primească măcar unele 
puncte, şi s'a reușit în parte. Este adevărat că vlădicii 
Teofil şi Atanasie, la început, sânt ca nişte voevozi, ori 
şefi de naţiune, ca Ioan Inochentie Micu, un adevărat 
Domn, în urma căruia populația, revoltată de cele întâm- 
plate contra lui, striga: „Vrem'pe episcopul nostru“. 
Deci, când a fost vorba de primirea celor patru puncte 
cerute de Biserica romană, Românii au adaus că ei recu- 
nosc şi pe Papă, dar să rămână cu învățăturile cele 
vechi ale lor. Papa represinta deci o putere mare 
căreia i se datoreşte respect şi admiraţie, și atât 
Pentru purcederea Duhului Sfânt, primirea s'a făcut, 
dar să ascultăm în oricare biserică unită Crezul: este la 
fel cu cel vechiu. Şi nicio icoană nu sa clintit 
din bisericile noastre românești, şi limba românească a 
rămas tot acolo. şi s'a ajuns la episcopica Inochentie Clain, 
în secolul al XVIII-lea, asemenea, la cei rămași orto- 
docşi, cu Şaguna, în secolul al XIX-lea, cari au fost 
vlădici suverani peste credincioşii lor. 

In împrejurări aşa de grele pentru existența noas- 
tră, acestea toate sânt însă o dovadă de formidabilă vitali- 
tate. Țăranii fără o clasă conducătoare, afară doar de 
vlădicii lor, s'au ținut ca temeiul neamului românesc, şi 

temeiul lui sânt ei și azi. Li s'a cerut să primească anume 
lucruri, să voteze pentru interese care nu erau ale lor, 
dar în fundul sufletului ei au rămas ce erau, găsind 
totdeauna mijloacele de a trece peste toate greutăţile. 
-În Bucovina, Austriecii au adus Ruteni, Poloni, E- 
vrei, elemente germane, au creat cu ei sate întregi, au făcut 
din târgul Cernăuţilor un foarte urât și greoiu oraş, cre- 
zând astfel că Bucovina va fi germanisată;au atras la şcoli 
pe ai noştri, au făcut din boierii şi boierinaşii de odi- 
nioară baroni şi cavaleri. Şi resultatul? Toţi Hurmuză- 
cheştii, Flondorii, Balșşii şi ceilalţi s'au pus de la sine 
în fruntea mişcărilor naționale din secolul al XIX- 
lea. Toată nobilimea aceasta, pe care se sprijinia do- 
minația austriacă, preoțimea, pe care o legase şi de o die- 
cesă din Dalmația, n'a servit la nimic când a fost vor- 
ba de deșteptarea noastră ca nație şi de hotărîrea de a 
nu ne lăsa încălcaţi. Silvestru Morariu a fost un fel de 
Şaguna al Bucovinei. Atunci când s'a cerut de la Viena 
numărul de studenţi români şi slavi pentru a se putea 
decide cui era să rămână Facultatea teologică, pentru 
ca limba română să rămână în Universitate, chiar 
dacă studenţii nu au fost de ajuns pentru a se face 
numărul cerut, Mitropolitul Pimen al Moldovei a trimes 
patruzeci de preoți de aici, de la noi. În presă, mai 
mult timp profesorul Bogdan Duică a rămas acolo 
numai ca să facă zile fripte Guvernului austriac. Şi, 
dacă, pe timpul marilor afaceri ale lui Mochi Fişer, 
Românii din Bucovina nu se puteau manifesta împotriva 
guvernării austriace, noi am poftit la Iași mii de Români 
bucovineni pentru a fraternisa în centrul trecutului şi 
al idealului nostru, 

În Basarabia, după ocuparea ei de Ruşi, am pierdut 
mai toată boierimea cea mare, dar au rămas răzeşii, 
cari, atunci când ne-am întors, ne-au primit ca la 
noi acasă. Ruşii au păstrat limba română în judecăți 
până pe la 1840. Pe la 1870 ea trăia încă în Biserică. 
Ruşii n'au îndrăsnit să facă din Basarabia o gubernie, 
ci o oblastie. 


Şi acum să vedem: din cultările străine care au 
trecut asupra noastră, ce-am luat şi cum? Am cunos- 

cut mai întăiu cultura slavă, cu vechea limbă din Macedo- 
nia, de la spatele Salonicului, o limbă încremenită, foarte 
puţin potrivită pentru altfel de scrieri şi pentru comuni- 
cații intelectuale, pe care au adus-o cărturarii odată cu 
operele bisericeşti în Biserica noastră. În limba aceasta 
au scris cărturarii, dar n'au vorbit-o, cum cred unii Bul- 
gari: ea'a rămas în biserică pentru slujbă, şi atât ; asupra 
poporului românesc n'a exercitat nicio influență. Omul 
îşi făcea cruce: ceia ce spunea preotul într'o limbă care 
rămânea neînțeleasă pentru el, nu-l interesa. Limba 
slavonă a rămas totdeauna o limbă importată odată 
cu oamenii de condeiu, aduși la noi după sfărâmarea 
Statului bulgar, fără să vorbească nimic sufletului acestui 
popor. Dar une ori noi am vrut să înțelegem puțin, și, 
supt influența husitismului, Sf. Scriptură s'a prefăcut 
astfel în româneşte: la început, pe aceiași pagină stă de o 
parte scris cu negru în limba slavonă pentru preot, când 
slujia, iar de cealaltă parte cu roșu în românește, pentru 
ca, atunci când nu mai era ținut de regula bisericească, 
preotul să poată ceti acasă în limba pe care o înțelegea. 
Apoi, în cancelariile domnești, de câte ori se întâmpla ca 
Domnul să nu aibă la îndemână dieci sau pisari cu 
cunoştinţa limbii slavone, se scria foarte bucuros în 
limba românească, ca pe vremea lui Mihai Viteazul 
încă. A venit apoi epoca lui Varlaam și Dosoftei, cu tot 
ceia ce au scris ei, și, încet, încet, limba românească s'a 
introdus şi în scrierile în afară de cele bisericeşti. Ce 
sa încăpățânat mai mult să stăruie în limba sla- 
vonă, a fost rugăciunea, care numai pe vremea Fana- 
rioţilor s'a înlocuit cu cea românească. Iar, din epoca 
fanariotă, cu Domni cari sânt mai revoluționari în 
multe privinţe decât ai noştri, noi nu am avut decât 
de profitat. Chiar dacă se face o trecere la limba greacă, 
noi am învățat limba clasică, nu cea nouă. Grecii 
ne-au învățat şi gramatică, şi din această vreme păs- 
trăm noi construcția periodului celui larg. Alături însă 
limba românească nu a lâncezit, căci mai toate actele 
din această epocă sânt în românește. Domnii își făceau 
chiar un fel de datorie din a ținea ca actele să fie redac- 
tate românește. 

Când, apoi, pe la 1820 se mai turișa pe ici, pe colo, 

ceva grecește, a venit mişcarea lui Tudor, odată cu revoluția 
grecească, căreia noi nu ne-am asociat. S'a făcut restabili- 
rea Domniilor pământene, şi tot ce-a fost străin, s'a dus 
în cele patru vânturi. Tot aşa, când Turcii ne-au îm- 
bulzit cu anume forme, privitoare la solemnităţi mai 
ales, ele s'au dus odată cu dânșii, însă după ce ni-au 
transmis doar unele elemente de artă în arhitectură. 
Resultatul e că tot ce nu s'a potrivit cu noi, a dispărut 
fără urmă, ca orice modă sau influență vremelnică. 

A venit și Franţa de după Revoluţie, cu cărțile şi 
moda ei, cu profesorii şi instituţiile ei, Boierimea a fost 
prinsă de o adevărată furie de imitație. Se ajunsese 
la noi, într'un anume moment, că ţăranii ziceau despre 
boieri: „Dumnealor au vorbit în limba dumnealor, acum 
să vorbim și noi în limba noastră“. Dar încă de pe la 
1840 a început să se simtă reacţiunea împotriva acestei 
înstrăinări. Din toate aceste influenți străine nu a rămas 
mai nimic. Cum a fost o perioadă când Heliade Rădulescu 
voia să prefacă limba românească într'un dialect italian, 
dar Serafita lui a trebuit să o coboare din centrul 
firmamentului şi să înveţe româneşte, tot aşa, când, în 
Ardeal, se căuta a se reduce limba noastră la limba 
latină, creându-se forme imposibile şi cuvintele romă- 
neşti fiind aruncate în Glosariul lui Massim şi Laurian. 
Şi ce-a ieşit din toate acestea? A ieşit limba lui Creangă, 
a lui Odobescu şi Eminescu. Tot ce s'a încercat peste 
firea noastră, nu a rămas, O măsură şi un bun simț 
neîntrecut al poporului acestuia au aruncat de la sine 
tot ce nu i sa potrivit. 

Limba aceasta a noastră se înoieşte necontenit prin 
grain! poporului, care este pus acolo ca să ne cheme 
la realitate. 

Dar aceasta e o proclamație de independență morală, 
De la un capăt la altul al țării, împotriva ocupaţiei 
străine a limbii, împotriva acelei ocupaţii morale, noi 
am rămas aşa cnm fusesem de-a lungul veacurilor, și 
ne-am ridicat neschimbaţi, pe basa proprie, îndrep- 
tându-ne către o ţintă care este numai a noastră. 

